text:
ITAY Abril 13-15 daytoy a tawen, rinangtayan manen ti maika-39 a konbension dagiti mannurat nga Ilokano ti iliw ken ilada ken pinabilegda ti panagkakabsatda iti sanguanan dagiti di panagkikinnaawatan ken giwang ti panagaaddayoda iti unos ti makatawen.
Iti daytoy met a tawen ti pannakaangay ti eleksion dagiti kabarbaro nga opisial ti gunglo dagiti mannurat nga Ilokano tapno masarakuyan ti pundasion ti gunglo gapu kadagiti kontrobersia a dandani namagsisina kadagiti dadaulona ken kamkameng.
Nasurok a dua gasut a Gumilianos ken Gumilianas manipud kadagiti nadumaduma a Gumil chapters iti pagilian ken iti ballasiw-taaw ti nagdudupudop iti Currimao, Ilocos Norte para iti nailian a konbension ti Gumil-Filipinas.
Ngem mapaliiw ketdi nga adu a mannurat ti saan a timmabuno iti nasao a konbension kalpasan ti kontrobersia a naiparuar mainaig iti kuarta ken iti di maitultuloy a balay ti Gumil iti Sta. Maria, Ilocos Sur.
Saan a mailibak a sumagmamano a mannurat ti nangaramat laeng iti gunglo, saan a para iti pagsayaatan dagiti kabaddungalanda iti panagsurat, nangnangruna dagiti agdadamo a kasapulanda iti pannarabay iti panangikur-itda iti bukodda nga urit iti tay-ak ti literatura, no di para laeng iti bukodda a pagimbagan ken interes.
Mabalin a paglibakan dagiti dadaulo ti gunglo ngem adda dagitay nagpapili nga opisial a ninamnama dagiti kabaddungalanda nga adda iti puso ken interesda ti panagdur-as iti literatura Iloko ngem kalpasan ti panagpipili, saanda nga impaayan iti tiempo ken imatang dagiti miting ken pasken ti gunglo idinto a kasapulan a presenteda kas pannakabagi dagiti mannurat.
Alegasion met dagiti kimmayakay iti gunglo nga adda dagiti dadduma nga opisial nga ar-aramatenda ti nagan ti gunglo tapno laeng maitag-ayda ti bukodda a trabaho ken nagan ken tapno makaasidegda kadagiti politiko a pagdawatanda kadagiti pabor.
Dagitoy ti nangted iti dakes nga imahe iti gunglo a nakairamramanan dagiti nasayaat ti arapaap ken panggepda iti gunglo.
Kas iti pangngarig ti maysa a nabungsot a kamatis a nangdadael iti kinasadiwa dagiti nakailaokanna a kamatis, ti aramid ti sumagmamano, ti gunglo ti nagsagrap.
Ita, iti pannakapili dagiti kabarbaro nga opisial, kabuyogna ti namnama dagiti mannurat a saan a maipada dagitoy kadagiti sinublatanda nga opisial ket ti pagsayaatan ti gunglo ken dagiti mannurat ti prioridadda nga ipaayan iti imatang.
Adu ti problema dagiti mannurat, kas iti pannakaipablaak dagiti gapuananda, ti pannakailibro dagiti sinuratda, ti pannakaited iti dakdakkel a bayad kadagiti nagrigrigatanda a pinutar a sarita, daniw ken salaysay, ken iti ad-adu pay a workshop-seminar a pakapatademan ti plumada tapno agballigida iti tay-ak ti panagsuratan.
Dagitoy ti karit a sanguen dagiti kabarbaro nga opisial.
Barbareng adda magudilanda iti dua a tawen.


c: text/html

text:
BANNA, Ilocos Norte – Maangay ti Blood Letting Activity inton Agosto 17, iti pinangidaulo dagiti Sangguniang Kabataan ken pannakikannamayet iti Philippine Red Cross- Ilocos Norte ditoy nga ili.
Maaw-awis amin nga volunteer nga umay iti Municipal Health Center iti ili manipud alas otso ti bigat agingga ti alas dos ti malem nga umay agidonar ti dara.
Dagiti donors ket maikkan ti card nga mangpaneknek nga isuda ket blood donor, ken makadawatdanto met ti tulong ti Red Cross inton isudanto met ti agkasapulan.
“Mayat dagituy nga aktibidades ta pagbalinen na nga active ti ubbing” kinuna ni Prila Saymo, ti SK Federated Chairman ti Banna, Ilocos Norte.

robotstxt: allowed

filter: keep


text:
Bibliothèque nationale de France
Ti Bibliothèque nationale de France wenno iti Ilokano Nailian a Biblioteka iti Pransia (BnF, IPA: [bi.bli.jɔ.tɛk na.sjɔ.nal də fʁɑ̃s]) ket isu ti Nailian a Biblioteka iti Pransia, a mabirukan idiay Paris. Daytoy ket naikeddeng a repositorio kadagiti amin a naipablaak idiay Pransia. Ti agdama a presidente ti biblioteka ket ni Bruno Racine.
Dagiti nagibasaran[urnosen | urnosen ti taudan]
- ^ Jack A. Clarke. "Panagdaliasat dagiti Pranses a Biblioteka, 1789-95." The Library Quarterly, Tomo. 37, No. 4 (Okt., 1967)
- ^ a b "La BnF en chiffres".
Adu pay a mabasbasa[urnosen | urnosen ti taudan]
- Bibliothèque nationale (Pransia), Département de la Phonothèque nationale et de l'Audiovisuel. Dagiti Nailian a Nairehistro nga Uni ken Departamento ti Audiovisual iti Nailian a Biblioteka iti Pransia. Parais: Bibliothèque nationale, [1986]. 9 p.
- Riding, Alan. "France Detects a Cultural Threat in Google," New York Times. Abril 11, 2005.
Dagiti akinruar a silpo[urnosen | urnosen ti taudan]
- Midia a mainaig iti Nailian a Biblioteka iti Pransia iti Wikimedia Commons
- Midia a mainaig iti Bibliothèque nationale de France iti Wikimedia Commons
- WEbsite ti BnF (iti Ingles)
- BnF website (iti Pranses)
- Gallica, Dihital a biblioteka ti BnF (iti Ingles)
- Gallica, Dihital a biblioteka ti BnF (iti Pranses)


text:
ADU nga eksperto iti linteg dagiti mangibilang a pangta iti demokrasia ti pannakapadisi iti akem ni sigud a Chief Justice Maria Lourdes Sereno kalpasan ti en banc session dagiti kameng ti Korte Suprema.
Iti botos a walo a kimmanunong, ken innem a simmuppiat, napasingkedan ti quo warranto petition nga impila ni Solicitor General Jose Calida a nangkiddaw ti pannakawaswas ti appointment ni Sereno kas Chief Justice gapu iti saan a naan-anay wenno tinawen a panagipila ti Statement of Assets, Liabilities and Network a maysa kadagiti kasapulan sakbay koma ti pannakadutokna a mangidaulo ti Korte Suprema.
Immunan a nayetnag ti pangngeddeng dagiti mahistrado iti Korte Suprema iti pannakaikkat iti akem ni Sereno sakbay a naaprobaran ken nayuli ti Articles of Impeachment sadiay House of Represenatives uray immun-una nga amang a naipila ti Impeachment Complaint babaen ken ni Atty. Larry Gadon. Naud-udi nga amang ti quo warranto petition iti Korte Suprema ni Calida para ti pannakawaswas ti appointment ni Sereno.
Nalawag ti naipalaon iti 1987 Constitution a maikkat laeng ti Chief Justice babaen ti Impeachment. Ngem kinednganen dagiti kaaduan a kameng ti Korte Suprema a maikkat ni Sereno kas Chief Justice babaen ti pannakawaswas ti appointment-na.
Mabigbig ti Korte Suprema a maudi nga agikeddeng kadagiti isyu-legal a pakaseknan dagiti umili ken pagilian. Maibilang daytoy nga institusion nga adigi ken pundasion ti demokrasia iti pagilian. Maysa ti Korte Suprema kadagiti tallo nga agpapada a sanga ti gobierno – Hudikatura, Lehislatura ken Ehekutibo – tapno mabalanse ti turay ket mapagtalinaed ti demokrasia iti pagilian.
Tapno agbalin a natibker ti demokrasia iti Pilipinas ket nasken koma ti panagwaywayas ti tunggal maysa dagiti tallo a sanga ti gobierno. Ngem iti agdama, kontroladon ti administrasion ni Presidente Rodrigo Duterte ti Ehekutibo, ken ti Lehislatura. Kaaliado ni Duterte da Senate President Aquilino Pimentel III, ken House Speaker Pantaleon Alvarez a mangtengtengngel iti Kongreso babaen ti Supermajority a kadua ti Partido Demokratiko ng Pilipinas – Lakas ng Bayan.
No natibker ti Supermajority ti administrasion iti Kongreso, saan ngata koma a nasaysayaat nga inyuli latta koman ti House of Representative iti Senado ti Articles of Impeachment kontra ken ni Sereno tapno dagiti senador lattan ti mangikeddengto no mapadisi wenno saan ti Chief Justice tapno nailisi koma ti Korte Suprema iti pannakadayyeg a mangapektar kadagiti agserserbi iti Hudikatura ta sakupenna amin a nababbaba a korte iti intero a pagilian.
Mabalin a saan a masinunuo ti katibker ti Supermajority iti Senado a mabalin a maabsuelto ni Sereno a posible a gapu ti panagipila ni Calida iti quo warranto petition iti Korte Suprema ta nanamnama nga ad-adu dagiti mahistrado ti saan a kumanunong iti liderato ti agdama a Chief Justice.
Paglikudan man ti agdama nga administrasion nga adda pannakainaigna iti pannakaikkat ni Sereno kas Chief Justice, ngem saan a nakapappapati kadagiti adu a managamiris nga umili ti panggep ti Solicitor General a maibilang a kangatuan nga abogado ti gobierno a nagipila ti quo warranto petition tapno mawaswas ti appointment ni Sereno.
Adu dagiti umili a mamati nga adda napinget a tarigagay ti administrasion a mapadisi ni Sereno kas Chief Justice gapu kadagiti pagtaktakderanna kontra kadagiti gannuat ti Ehekutibo kas impakitan ni Sereno kadagiti nakedngan a kontrobersial nga isyu iti pagilian kas ti pannalabsing ti kalintegan dagiti tattao iti nadara a kampania kontra illegal a droga, ken ti pannakaitabon sadiay Libingan ng mga Bayani daydi Presidente Ferdinand Marcos.
Manamnama nga iti masakbayan ket adu dagiti gannuat ti agdama nga administrasion a mabalin a kuestionaran dagiti umili iti Korte Suprema no dayta ket mayataday wenno mailabsing iti Konstitusion ken dadduma pay a linteg iti pagilian. Agakem pay ti Chief Justice iti Presidential Electoral Tribunal a mangtratar iti reklamo ni sigud a Senador Ferdinand Marcos Jr. kontra ken ni Vice President Leonor Robredo. Mapagam-amkan a no saan a maikkat kas Chief Justice ni Sereno ket santo laeng agretiro no malpaston ti termino ni Duterte ken ti sumukat kenkuana.
Agapila man ni Sereno iti Korte Suprema ken mangnamnama a mabaliktad ti pangngeddeng kenkuana. Ngem no ti pagbasaran ket dagiti naglabasen nga en banc decision ti Korte Suprema kadagiti nabara nga isyu iti pagilian ket narigaten a baliktadenda ti desisionda.
Ti pannakaikkat ni Sereno kas Chief Justice ket maikaduan a pagteng iti pakasaritaan ti Korte Suprema. Immunan a napadisi idi 2012, ti sinukatan ni Sereno, daydi Chief Justice Renato Corona babaen ti Impeachment gapu iti saanna a panangideklarar kadagiti amin nga assets-na iti SALN. Imbilang idi ni Presidente Benigno Aquino III a midnight appointee ni Corona ti sinarunona a Presidente Gloria Macapagal Arroyo.
Dinutokan ni Aquino ni Sereno kas Chief Justice iti laksid nga adda dagiti mas senior nga amang a mahistrado iti Korte Suprema. Ngem kas Presidente, kalinteganna ti mangdutok ti kapkapnekanna a mangidaulo ti Korte Suprema a nagdalan iti Judicial Bar Council a nangsagat kadagiti nominado.
Iti pannakaikkat ni Sereno kas Chief Justice, sinonto ngata ti dutokan ni Duterte a mangidaulo ti Korte Suprema? Iti panangdutok ti Presidente iti baro a Chief Justice, mabalin a dumagsen ti impluensiana iti Korte Suprema. Sapay koma ta makapudno ti baro nga agakem a Chief Justice tapno inton malpas ti agdama nga administrasion ket saanto manen a mailungalong ti pannakapadisina. #


text:
STA. CRUZ, Ilocos Sur – Dua ti natay idinto a dua ti nasugatan iti nagsina nga aksidente ti lugan a napasamak iti national highway ti Barangay Dili ditoy nga ili idi Hulio 10 ken iti Barngay Olo-Olo,Santiago, Ilocos Sur idi malem ti Hulio 11.
Naireport a natay da John Kevin Cabanatan y Javillonar, 19, estudiante ken residente iti Barangay Sagpat ditoy nga ili ken ni Catalino Piguro III, taga-Cagayan Valley gapu kadagiti sugat a sinagrapda kadagiti nasao nga aksidente.
Iti panagimbestiga dagiti polis iti aksidente iti Barangay Dili, naammuan nga agpaabagatan a direksion ti Candon Bus Line a minaneho ni Danny Ramirez y Gandol, 36, naasawaan ken residente iti Barangay Calumboyan, Candon City idinto nga agpaamianan a direksion met ti Suzuki motorcycle a minaneho ni Cabanatan ket idi makadanonda iti nakapasamakan ti aksidente, obertekan koma ti motorsiklo ti maysa a motorsiklo met laeng ngem mapapati a napukaw ni Cabanatan ti kontrolna iti manibela ket naikras iti tengnga ti kalsada ken nakadungparan kenkuana ti bus.
Dagus a natay ti biktima gapu kadagiti grabe a sugatna.
Boluntario a simmuko ti drayber ti bus iti Sta. Cruz police station.
Kabayatanna, ti kinapigsa ti tudo ti maitudo a gapu iti aksidente iti Barangay Olo-Olo, Santiago, Ilocos Sur a nakatayan ni Piguro ken nakasugatan ti drayber ti Forward Wing Van a ni Dominador Tempura y Villaruel, 26, taga-Cadiz City, Negros Occidental, ken ni Leonard Lacaden, 42, residente iti San Isidro, Candon City ken drayber ti Isuzu dump truck a kukua ti Viking Construction and Supplies a nakabase iti Barangay Calaoaan, Candon City.
Iti inisial nga inbestigasion, nabtakan ti lugan da Lacaden ket suksukatan ti drayber ti pilid idi dinungpar ti Isuzu Forward Wing Van a minaneho ni Tempura ti kutit ti dump truck.
Mapapati a saan a nakita ti drayber ti Wing Van dagiti bulong ti saba ken batbato a naikabil iti kalsada sakbay ti nadadaelan a dump truck gapu iti napigsa a tudo isu a nadungparna ti dump truck.
Nakaro a nadadael ti sungo ti Wing Van idinto a nadadael met ti makannigid a paset ti sarming ken likud a bumper ti dump truck.#


text:
Sultan Naga Dimaporo, Lanao del Norte
Ti Sultan Naga Dimaporo ket maysa a maika-5 a klase nga ili iti probinsia ti Lanao del Norte iti Filipinas.
Dagiti baranggay[urnosen | urnosen ti taudan]
Ti Sultan Naga Dimaporo ket nabingbingay a politikal iti 37 a barbaranggay.[2]
- Bangaan
- Bangko
- Bansarvil II
- Bauyan
- Cabongbongan
- Calibao
- Calipapa
- Calube
- Campo Islam
- Capocao
- Dableston
- Dalama
- Dangolaan
- Ditago
- Ilian
- Kauswagan
- Kirapan
- Koreo
- Lantawan
- Mabuhay
- Maguindanao
- Mahayahay
- Mamagum
- Mina
- Pandanan
- Payong
- Piraka
- Pikalawag
- Pikinit
- Poblacion
- Ramain
- Rebucon
- Sigayan
- Sugod
- Tagulo
- Tantaon
- Topocon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Norte". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
CAOAYAN, Ilocos Sur – Biktima iti salvage wenno panagibales ti motibo ti pannakapapatay ti maysa nga ex-convict a nasarakan ti bangkayna nga agtatapaw iti Karayan Mestizo idi malem ti Hunio 19?
Daytoy ti kitkitaen dagiti polis nga anggulo iti pannakapapatay ni Romualdo Quias y Ponce, 43, naasawaan ken residente iti Barangay Fuerte ditoy nga ili.
Nadakamat iti report a maysa nga ex-convict ni Quias ngem saan a nailanad no ania ti kaso a puon ti nakaibaludanna.
Segun ken ni Police Senior Inspector Edmar Quiton, hepe ti polis ditoy nga ili, nakaawatda iti report a nasarakan ti maysa a mangngalap a nabigbig a maysa a Robert Ritarita y Rabena, 40, naasawaan, ken residente met laeng iti nadakamat a barangay, ti bangkay ni Quias nga agtatapaw iti asideg ti nangipakatanna iti iketna.
Dinagdagus ni Ritarita nga impakaammo ti naduktalanna kadagiti barangay officials ket dagus met nga impakaammo dagitoy iti polis.
Iti inisial a panagimbestiga dagiti polis, naammuan a nagsagaba ni Quias iti nasurok a 15 a sugat iti ulo ken nadumaduma a paset ti bagina a mapapati a gapuanan ti paltog.
Di pay ammo no ania ti motibo ti pammapatay ngem kitkitaen dagiti inbestigador no napapatay ti biktima iti sabali a lugar sa naipuruak iti karayan.
Iti pannakaisurat daytoy, adda pay la ti bangkay iti Holy Angel Funeral Homes para iti pannakaautopsiana tapno maammuan no ania a kalibre ti paltog a naaramat.#


text:
MANGALDAN, Pangasinan – Tiniliw dagiti elemento ti kapolisan ditoy iti panangidaulo ni Supt. Jeff E. Fanged, OIC, ti maysa a Taiwanese ken ti kumplotna iti nagsulian ti A. Lacson ken Tayuman Street, Sta. Cruz, Manila gapu iti illegal a panagrekrut idi bigat ti Marso 29.
Inaresto dagiti polis ni Richard Dy y Untalan, @ Richard Uy, 43, Filipino Taiwanese, freelance inter-preter ken residente iti 2257 P. Guevarra Street, Sta. Cruz, Manila babaen ti bileg ti alias search warrant nga inyisio ni Judge Genoveva Coching-Maramba ti Regional Trial Court Branch 44, Justice Hall, Dagupan City gapu iti kaso nga illegal recruitment (large scale and committed by a syndicate).
Nai-docket iti babaen ti Criminal Case No. 2016-0634-D, awan ti nairekomenda a piansa ni Dy iti daytoy a kasona.
Naaresto pay ni Rosalinda Soquila y Molina @ Linda, 47, naasawaan, ken residente iti Barangay Banaoang East, ditoy nga ili babaen ti alias warrant of arrest nga inyisio ni Judge Emma M. Torio ti RTC Branch 41, Justice Hall, Dagup[an City gapu iti kasona nga estafa a nai-docket iti babaen ti Criminal Case No. 2016-0284-D.
Nairekomenda nga agpiansa ni Soquila iti P20,000.00. (Tawid News/Mangaldan police report)


text:
VIGAN CITY – Maysa a lalaki ti napang-or ti ulona bayat ti kaaddana iti maysa a paginuman ditoy itay lawasna.
Naitaray ni Demetrio Rabe, 64, residente iti Don Lorenzo, Caoayan, Ilocos Sur iti Gabriela Silang Gen. Hospital tapno maagasan ti sugatna iti ulo a gapuanan ti panangpang-or kenkuana ti di nabigbig a suspetsa.
Naammuan iti inbestigasion a dimmagas ni Rabe ken maysa a kaduana, iti Navarro’s Carinderia and KTV Bar iti del Pilar Street, Barangay 3 ditoy ket nakipatang iti cashier mainaig iti relona nga imbatina gapu iti panagkurang ti pagbayadna iti napalabas a panaginumda.
Madama a makipatpatang ti biktima iti maysa a kustomer idi immasideg ti suspetsa sana pinang-or ti biktima.
Madama ti inbestigasion no ania ti motibo ti insidente.


text:
Plantilia:Marebba a panangpili
- Kasano ti panagtaripato ti pannakaiparang daytoy a plantilia
- Usaren ti
{{Nagan ti plantilia |state=collapsed}}tapno maipakita daytoy a plantilia iti kasasaad a (nailemmeng) narebba.
- Usaren ti
{{Nagan ti plantilia |state=expanded}}tapno maipakita daytoy a plantilia iti kasasaad a (napno a makita) naipadakkel.
- Usaren ti
{{Nagan ti plantilia |state=autocollapse}}tapno maipakita daytoy a plantilia iti kasasaad a (nailemmeng) narebba no laeng adda ti sabali a plantilia nga isu met laeng a kita iti panid.
- No naiyasentar iti sabali (kitaen ti parametro a state iti kaunegan ti kodigo ti plantilia), ti autocollapse ket isu ti kasisigud a kasasaad.
Ti plantilia ti
{{Marebba a panangpili}} ket mangited ti agpapada a mensahe para iti panagilak-am kadagiti panid ti plantilia a dagiti plantiliana ket mangiraman ti parametro ti state (ti pannakarebbada ket mabalin a mataripato).
Daytoy ket mabalin a mausar iti panid ti plantilia (mabalkot iti kaunegan dagiti etiketa ti
), wenno idiay {{dokumentasion}} a subpanid ti plantilia.
Mangipakita ti pagpilian a panagusar ti nagan nga state[urnosen ti taudan]
No, ti plantilia a nakailak-aman ti
{{Marebba a panangpili}}, ti state a parametro ti dayta a plantilia ket napakabaelanen isu a saanen a managanan no matawaganen ti plantilia – kas iti parametro a state ket mangiraman ti
{{{1| }}}, kas ti
|state = {{{state|{{{1|}}}}}}
- wenno
|state = {{{state|{{{1| expanded }}}}}}
- kdpy
kapalsanna
{{marebba a panangpili |statename=optional}}
mangikkat kadagiti pagarigan ti "state=" manipud ti mensahe ti
{{marebba a panangpili}}, kas ti
- Kasano ti panagtaripato ti pannakaiparang daytoy a plantilia
- Usaren ti
{{Nagan ti plantilia |collapsed}}tapno maipakita daytoy a plantilia iti kasasaad a (nailemmeng) narebba.
- Usaren ti
{{Nagan ti plantilia |expanded}}tapno maipakita daytoy a plantilia iti kasasaad a (napno a makita) naipadakkel.
- Usaren ti
{{Nagan ti plantilia |autocollapse}}tapno maipakita daytoy a plantilia iti kasasaad a (nailemmeng) narebba no laeng adda ti sabali a plantilia nga isu met laeng a kita iti panid.
- No naiyasentar iti sabali (kitaen ti parametro a state iti kaunegan ti kodigo ti plantilia), ti autocollapse ket isu ti kasisigud a kasasaad.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Nagrigat Ketdin ti Marigrigat, 1!
June 4, 2009 7 Comments
Whew! Agistayan saanak a nakastrek ditoy abongkon. Saanko met nga ammon aya ti rumbeng a tulbek ti ruanganna daytoy a kalapawko. Pirmi a pinarigatnak. Sinukitko la ket ngaruden sadiay emailko ket agyamanak man iti WP ta inikkannak manen ti baro a tulbek. Insublikon ket pinabarok metten ti tulbek.
Kastoy man ti kunana: “Incorrect Username or Password”. Ay, apo aya. No maibayagka gayam ken malipatam amin a minimini ti panagserrek. Kasano ngata met dagiti maibayag nga agkalkallautang? Masarakanda ngata met ti umno a tulbek iti umok?
Diaske ketdi. Kinugtarak daytay musak ti literatura ket ‘wan metten ti agpresenta a sukatna.
May man ta biag ken politika ti intay man ket binsiren. Saan a dagita cha-cha kas kada eleksion ti kunak. Dagitoy iruanganko itatta ket masapul ti political will.
Makonsensiaak ngarud ta naglumenak ditoy tapno irugik man met ti kunkunak a “Quest for Money Online”. Nangipatakderak ti sitio a pagkayasak man ti wagas a pagaramid ti kuarta. No kayatyo a pasiaren ket daytoy ti naganna: MONEY $ WORK @ HOME.
Neay, baro pay ketdin ti panagi-insert ti link ditoy WP.
Adda pay maysa a pakakumikomak. Isu daytoy ti abong a pagipenpenpenak kadagiti masukimatko a damdamag ken wagas maipanggep ti Non-Hodgkin’s Lymphoma, maysa a klase ti sakit a mabalin a kanser nga isu met ti sagsagabaen ita ti madaydayaw nga inak. Mabalinyo met a pasiaren ngem madama pay laeng ti pannakasigpetna dagiti pan-awna. Isu man daytoy, STOP LYMPHOMA CANCER (PHILS).
Pagpasensiaandak bassiten ngamin ket masapulko ti sponsors tapno makaurnongak ti pagpaagas ti inak. Ditoy met ngamin WP.com ket saan a mailubos ti sponsor ads ken donation button ti paypal. ‘wan met ngarud ti igatangko ti domain name ken pagabangko ti site hosting.
Ala ket no kayatdak latta met a suroten ket agsubscribe kayo kadagiti blogsko a dua. Madama pay ketdin met ti balabala ti maysa a sitio a pagkaduanmi ke Ka Eli, mabalin pay a mairaman ni Ka Jake wenno ni Ka Roy.
Adda pay maysa a planok a mabalin a makatulong kadatayo amin. Apay a saantayo agipatakder ti website a pakaidownloadan kadagiti liblibro a sinurat dagiti Ilokano? Mabalin nga e-book ken mabalin met a Paid E-books.
Imbes a gumastotayo pay ti pannakaimprintana, idownload laengen dagiti mayat nga agbasa ket makaammodan nga agiprinta. Siempre, per print a ket adda bayadna. Saan met a maidownload no ‘wan bayadna. Kasano Ka Agca? Ka Jake? Ka Roy? Ken aminen a mayat a makigamulo. Ti maysa pay a mayat a konsepto ket daytoy a site ket aramidentayo nga online cooperative. Nalabit datayo ti umuna a Online Cooperative Publishing.
Wen, kada miembro a ket masapul met nga adda itedna a share capital. Editors? Makaammo kayon nga agbirok ti editors.
Adda koma pay ipostek ditoy maipanggep ti kinakurapay ngem inton bigatton. Kuna ti Washington Post, iti posteda idi Mayo 28, 2009: Politics of Poverty: Poor are Paying the Most.
La ketdi a. Di met?


text:
Wednesday, March 11, 2015
ALDAW DAGITI MASIKOG, NAIKKANDA TI PANNAKATARIPATO
Cabugao, Ilocos Sur – Naaramid ti panangasikaso dagiti Medical Staff ti Philippine Obstetrician/Gynecologists Society-Ilocos Sur kadagiti masikog nga inna/umili ti Cabugao, Ilocos Sur idi Marso 10, 2015 iti Cabugao Cultural and Sports Complex, Brgy. Rizal, Cabugao, Ilocos Sur ket timmulong dagiti Medical Personnel ti Rural Health Unit (RHU)-Cabugao nga idauluan da Dr. Bernardino P. De Gracia III, Municipal Health Officer ken ni Mrs. Janet Sison, Public Health Nurse.
Naaramid ti Free Consultation kadagiti masikog babaen iti Hemoglobin/Hematocrit Count; Blood Typing, Vaccination ti Tetanus Toxoid ken libre a medisina a para kadagiti masikog.
Iti ababa a programa a naaramid, nagmensahe ni Mayor Edgardo “Ediboy” S. Cobangbang, Jr. ket nagyaman ta naikkan manen dagiti umili ti Cabugao iti kastoy a serbisio babaen kadagitoy a gunglo-sibiko iti medikal a benneg.
Kimmablaaw ken nagyaman ti Ama ti Ili kadagiti Medical Staff ti POGS-Ilocos Sur kasta met iti RHU-Cabugao Personnel and Staff ken iti talek dagiti inna nga agdadagsen a nagatendar ta maibinglayanda latta iti pannakataming kadagiti pakaseknanda babaen iti panangilungalong ti LGU-Cabugao kadagiti maseknan nga ahensia ken institusion a makaited iti mayannatup a serbisio para iti salun-atda.
Nakikaysa met iti nasao a taripnong da Vice Mayor DJ Savellano; SBM Dr. Jemaima S. Tan-Yee; SBM Benedicto M. Savellano ken ni SBM Atty. Bryan Jett S. Pano, Committee Chair on Health. # (Web In-Action)
Posted by Bayan ng Cabugao, Ilocos Sur at 2:32 PM
Subscribe to: Post Comments (Atom)


text:
Letonia
Darsen a mapan iti pagdaliasatan Darsen a mapan agbiruk
Katkategoria:
- Letonia
- Dagiti Baltiko nga estado
- Dagiti pagilian a nagbeddengan ti Baybay Baltiko
- Dagiti pagilian idiay Europa
- Dagiti estado a kameng ti Kappon ti Europa
- Dagiti liberal a demokrasia
- Dagiti estado a kameng ti Kappon para iti Mediteraneo
- Dagiti estado a kameng ti NATO
- Akin-amianan nga Europa
- Dagiti republika
- Dagiti estado ken teritorio a nabangon idi 1918
- Dagiti estado ken teritorio a nabangon idi 1991
- Dagiti estado a kameng ti Nagkaykaysa a Pagpagilian
- Dagiti pagilian ken teritorio nga agsasao ti Ruso


text:
Idi Un-unana a Panawen
IDI UN-UNANA A PANAWEN
IDI un-unana a panawen, iti kabatuan a kabambantayan iti maysa a desierto, adda agnanaed nga ermitanio. Agdindinamag ti kinasayaat daytoy nga ermitanio. Dagiti mayaw-awan iti kabambantayan, pagdagusen, pakanen ken painumenna ida iti pagnaedanna a gukayab, nga iti uneg daytoy, adda nabiag nga ubbog. Kuna dagiti nakakitkitan iti ermitanio a nadlawda ti kinaraniag ti rupada daytoy ken ti kinaragsakna iti laksid ti kasasaad ti lugar a pagnaedanna ken iti kaawan a makuna a sanikuana.
Iti dayta met laeng a desierto, adda agnanaed a managdakdakes. Adda pasurot daytoy nga agdagup iti lima gasut. Nakakabalioda amin ket masansan nga arangenda dagiti komersiante.
Nadamag met daytoy a managdakdakes ti kaadda ti nasao nga ermitanio nga agnanaed iti gukayab. Nadamagna pay ti kinalatak daytoy ken ti panangraraem kenkuana ti adu a tattao. Kangrunaanna, ti kinaragsak daytoy.
Iti maysa nga aldaw, rinanta ti managdakdakes ti ermitanio iti pagnanaedan daytoy a gukayab.
“Apo Lakay,” kinuna ti managdakdakes. “Addaanak iti lima gasut a pasurot a sisasagana a mangtungpal iti ania man nga ibilinko. Adu ti kinabaknangko. Ngem pangngaasim man ta balakadannak no kasano nga agbalinak met a naragsak a kas kenka.”
Inawis ti ermitanio ti managdakdakes a mapanda iti arsadanan ti maysa a nangato a rangkis.
“Mapanta idiay tuktok,” kinuna ti ermitanio. “Ngem makitam dagitoy tallo a dadakkel a bato iti sakaanam? Bagkatem dagitoy ta inta idiay tuktok.”
Pinadas a binagkat ti managdakdakes dagiti tallo a bato. “Diak la ketdi kabaelan a yuli dagitoy!” inreklamona. “Nagdadagsen!” “Idissom ngarud ‘ta maysa,” imbilin ti ermitanio. Kasta ti inaramid ti managdakdakes ket sinarunona ti ermitanio a kasla awan aniamanna nga umul-uli iti rangkis nga agturong iti tuktok.
“Apo Lakay, talaga diak kabaelan ti umuli no adda dagitoy a bato!” impukkaw ti managdakdakes iti lakay a sarsarunuenna. “Nadagsen latta!” “Idissom ‘ta sabali pay!” imbilin met ti ermitanio. Indisso ti managdakdakes ti bato ket inkarigatanna a sinurot ti lakay. Ngem iti di nagbayag, impukkaw manen ti managdakdakes. “Uray daytoy la a bato ti kargaek, diak makadanon iti ngato!” “Ay, ket idissomon, a!” imbilin ti ermitanio. Isu nga indisson ti managdakdakes ti maudi a bato. Ket awan sawsawirnan a nakadanon iti tuktok. Nagabayda iti ermitanio a nangbuya iti nadaeg nga aglawlaw.
“Anak,” kinuna ti ermitanio iti managdakdakes. “idissomon dagiti bato a mangigawgawid kenka a makadanon iti lubong a kalkalikagumam. Itedmon kadagiti pasurotmo ti wayawaya a kalkalikagumanda. Isublimon dagiti sinamsammo a kinabaknang kadagiti pudno nga agtagikua kadagitoy. Idissomon ti awan patinggana a panagkalkalikagummo iti kinabaknang ken kinabileg ta dikanto pulos mapnek uray magun-odmonto dagitoy. Dagitoy ti bato a mangigawgawid kenka tapno magun-odmo ti kalkalikagumam a kinaragsak ken kinatalinaay ti panunot.” “Dimo ammo ti sasawem, Apo Lakay,” kinuna ti managdakdakes. “Ammok,” inyisem ti ermitanio. “Ubingka pay idi ngem iti adayo a pagarian manipud ditoy, siak idi ti agdindinamag nga agaarang ken addaan iti lima ribu a pasurot.”—O


text:
Gunglo ti Internasional a Hidrograpiko
Ti Gunglo ti Internasional a Hidrograpiko (Ingles: International Hydrographic Organization (IHO)) ket ti intergobernamental a gunglo a mangirepresenta ti komunidad ti hidrograpia.
Ti kangrunaan a papel ti IHO ket ti mangisigurado a dagiti baybay, tataaw ken dagiti malayag a danum iti lubong ket maitunos a masukisok ken panangimapa. Aramidenna daytoy babaen ti panangisaad kadagiti sangalubongan a pagalagadan, ti panangi maton kadagiti gandat dagiti opisina ti nailian a hidrograpiko, ken babaen iti kapasidadna iti programa kapasidadna ti panangipatakder.
Ti IHO ket agrag-o iti kasasaad nga agpalpaliiw iti Nagkaykaysa a Pagpagilian nga idiay ket mabigbigan a mainugot a turay iti hidrograpiko a panagsukisok ken ti nautikal a panangimapa. No mangibagbaga iti hidrograpiko ken ti nautikal a panangimapa kadagiti KOnbension ken dagiti kapada nga instrumento, dagiti pagalagadan ken espesipikasion ti IHO standards ken dagiti espesipikasion ti kadawyan a maus-usar.


text:
VIGAN CITY – VIGAN CITY – ADDAN dagiti maibilang a satanic rosaries ken dadduma pay a religious articles iti Ilocos Sur ket nasken ti panagamiris dagiti mamati kadagiti ar-aramatenda ta amangan no maisupadi dagitoy kadagiti kadawyan nga us-usaren dagiti Katoliko ket mangipaayda iti kinadakes iti panagbiagda..
Dayta ti ballaag dagiti padi iti Arkidiosesis ti Nueva Segovia nga idauluan ni Arsobispo Marlo M. Peralta ta natakuatan nga addan dagiti maibilang a satanic rosary a naalada ken naisuko kadakuada dagiti Katoliko kadagitoy a klase ti rosario. Naduktalan pay nga addan dagiti mailaklako a maibilang a satanic articles kadagiti pagtagilakuan kadagiti religious items iti probinsia.
Nagballaag kadagiti Katoliko ni Rev. Fr. Santos Rabang, Archdiocesan Director ti Commission on Christian Formation ken mabigbig a beterano nga exorcist iti Nueva Segovia iti panagannadda kadagiti maibilang a satanic rosaries, crucifix amd medals nga addaan kadagiti simbolo ti anti-Christ group nga Illuminati.
Impakaammona nga amirisen koma a nasayaat dagiti iwarwaras, gatangen, aw-awaten ken us-usarenda a rosario, krusipiho ken medalia ta amangan no dagitoy ket dagiti maikontra iti pammati ken mangisangbay iti lunod ken kinadakes. Imbalakadna a kasapulan a dagiti mausar a rosario, krusipiho ken medalia ket dagiti binendisiran dagiti padi ken awan dagiti linaonna a simbolo nga init, uleg ken diamante ta dagita ket simbolo ti grupo a kontra-Kristo.
Pinalagipanna dagiti mamati a no makaalada kadagiti satanic articles ket saandan nga iwaras ken usaren, ngem isukoda ketdi kadagiti am-ammoda a papadi.
Sakbay ti pannakakompiskar ken pannakaisuko dagiti maibilang a satanic rosary iti Nueva Segovia ket immunan a naipadamag iti national media iti kaaddana sadiay Metro Manila ken dadduma pay a lugar iti Pilipinas. Immuna a nagballaag ni Libera Nox Chief Exorcist Fr. Ambrosio Nonato Legaspi iti Diosesis ti Novaliches ti kaaddan dagiti satanic rosaries ken religious items iti pagilian. Impakaammona a dagiti satanic rosary ket iwarwaras ti grupo nga Iluminati. Impakammona a dagita a rosario ket nakararagan iti demonio tapno ti mangaramat ket sumurot iti dakes nga espiritu. Kinunana a naaramid dagitoy a rosario tapno maipadawat ken allilawenna dagiti Katoliko ket dagiti dakes nga espiritu ket umapay kadakuada.
Dagiti rosario a nakompiskar ken naisuko iti Nueva Segovia ket naiwaras wenno naited laeng kadagiti nakaalaanda a saanda nga ammo no ania ti klasena ken no ania ti mabalin a mapasamak kadakuada no aramatenda. Impakaammo ni Fr. Rabang a dagiti nakompiskar ken naisuko kenkuana a satanic rosary ket maurnongda pay sananto mammaminsan nga iwayatan ti kararag ken narelihiosuan a rito sakbay a mapuoran wenno madadaelda. (Eden Alviar)


text:
CABUGAO, Ilocos Sur – Insagutan ti pamilia ni pasado nga SK Federated President Deogracias Jose Victorino “DJ” Savellano iti makan ken ay-ayam dagiti ubbing iti Simulation and Therapeutic Activity Center (STAC) iti Sto. Domingo, Sta. Maria, Candon City ken ditoy nga ili idi Disiembre 22.
Karaman pay kadagiti naikkan iti sagut dagiti amin nga balud iti Ilocos Sur Provincial Jail.
Kabayatanna, tsinelas ken underwear ti inwaras ni baro nga SK Federated President Marie Gabrielle Kayla Mendoza kadagiti ubbing ti Barangay Tamag, Vigan City.
Naangay pay dagiti agduduma a parlor games ken naikkan pay dagiti ubbing iti merienda bayat ti programa.#


text:
Sistema ti panagsurat
Ti sistema ti panagsurat ket maysa a naurnos a kadawyan a pamay-an (kadawyan a naalagadan) iti panagipenpen ti pannakaammo ken panangiyallatiw para iti komunikasion kadagiti mensahe (panangiyebkas kadagiti panunot wenno kapanunotan) iti maysa a pagsasao babaen ti pannakakita (wenno mabalin a somatosensoria a sistema) panangikodigo ken panangipatarus ti kodigo (tinawtawagan ti panagsurat ken panagbasa) nga adda iti agasmang dagiti senial wenno dagiti simbolo, dagitoy a dua ket naamammuan a kas dagiti karakter (nga iti agasmang ket tinawtawagan a kas maysa nga 'eskritu'). Dagitoy a karakter, ken kadawyan a mangiramraman kadagiti letra ken dagiti numero, ket kadawyan a nairehistro iti maysa a nalagda a banag kasla iti papel wenno elektroniko a pagipenpenan/panangipakita, urayno adda met dagiti saan a nalgda a pmay-an a mabalin a mausar, kasla ti panagsurat iti darat wenno panagsurat iti tangatang.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Cisse, Mamadou. 2006. "Ecrits et écritures en Afrique de l'Ouest". Sudlangues n°6, http://www.sudlangues.sn/spip.php?article101
- Coulmas, Florian. 1996. Ti Blackwell nga ensiklopedia kadagiti sistema ti panagsurat. Oxford: Blackwell.
- Daniels, Peter T., ken ni William Bright, eds. 1996. Dagiti Sistema ti Panagsurat iti Lubong. Unibersidad ti Oxford a Pagmalditan. ISBN 0-19-507993-0.
- DeFrancis, John. 1990. Ti Pagsasao nga Insik: Kinapudno ken Pantasia. Honolulu: Unibersidad ti Hawaii a Pagmalditan. ISBN 0-8248-1068-6
- Haarmann, Harald (2004), Geschichte der Schrift (2nd nga ed.), München: C. H. Beck, ISBN 3-406-47998-7
- Hannas, William. C. 1997. Ortograpiko a Parikut ti Asia. Unibersidad ti Hawaii a Pagmalditan. ISBN 0-8248-1892-X (papale nga aklub); ISBN 0-8248-1842-3 (natangken nga aklub)
- Millard, A. R. (1986), "Ti Kinamaladaga iti Abesedario", Arkeolohia iti Lubong, 17 (3): 390–398, doi:10.1080/00438243.1986.9979978
- Nishiyama, Yutaka. 2010. Ti Matematika iti Turong ti Panagsurat. Internasional a Warnakan iti Puro ken Naipakat a Matematika, Tom.61, No.3, 347-356.
- Rogers, Henry. 2005. Dagiti Sistema ti Pnagsurat: Ti Lingguistika nga Arngian. Oxford: Blackwell. ISBN 0-631-23463-2 (natangken nga aklub); ISBN 0-631-23464-0 (papel nga aklub)
- Sampson, Geoffrey. 1985. Dagiti Sistema ti Pnagsurat. Stanford, California: Unibersidad ti Stanford a Pagmalditan]. ISBN 0-8047-1756-7 (papel), ISBN 0-8047-1254-9 (wasig).
- Smalley, W. A. (ed.) 1964. Dagiti ortograpiko a panagadal: dagiti artikulo iti baro a sistema ti panagsurat. Londres: Nagkaykaysa a Kagimongan ti Biblia.


text:
Malagipko pay daydi panagpanayonna iti alawans idi napanmi inkober tay Chefs on Parade diay Baguio. Minandarnak ketdin a mangtext iti sekretaria ti gobernador ta nayonanna ti intedna nga alawansmi. Gapu ta masemsemakon iti kinadagullitna, imbagak nga isun ti mangtext no kayatna ngem impambarna ti kaawan ti lod ti selponna. Kapilitan a ti selponko ti inusarna ngem idi insublina, inkurimedko nga intext iti sekretaria a ni Mar diay nagtext. Apay, nalaka aya ti mapabasol iti dina aramid. Siak ketdin ti siribanna.
Adda pay ar-arsabna iti babai ngem dina maitured ti gumastos. No adda “agpalaba” a politiko isu ti umuna. Ngem iti naminsan, naawanan ta bigla a nagpukaw bayat ti panagpainum ni Mayor Recacho. Ania ngarud, saan a naibilang idi agpaayab iti babbai. Idi madanonnakami nga addan kakibinmi nga agturong iti kuarto, kaslan di makaanak a pusa ti idiarna. Impapilitna nga itextko iti mayor tapno mangayab pay iti para kaniana. Ngem diak intaltalek uray ania ti sinasaona. Siniketkon tay asmangko ket inserrekkon iti siled. Idi agangay, naammuanmi nga inlibasna nga intaray tay lugan ti opisina kadaydi a rabii bayat ti panagpainum ni Mayor Recacho. Inusarna a napan nangitulod iti balikbayan a komparena a narabian a nagawid. Nangted kano iti dua “ilgat”.
Adda met daydi inestoria kaniak ti drayber a sakbay nga itedna ti apagmi no kasdiay a mapankami aginterbio, kaut-kautenna ti bolsana ta ikagumaanna ti mangsalabadiok ket ti la kaykayatnan nga ited kadakami ti iyawatna. Isuna ti makasipsiput ta kanayon nga iti abay ti drayber ti pagtugtugawan ni Mar.
Ammok a madi ti papangresan kaniak ni Mar gapu iti diak panangtutop iti kayatna. Adda pay ket ngata apalna ta siak ti pangitalkanda no kua iti TF. Ngem adda atapko nga ammodan ti madi nga aramid ni Mar isu a saanda a talken. Maipaspasayangguseng ngamin a kasdiay ti aramidna iti immuna nga estasion a naggapuanna. Dina kan inremit ti nasolisitna a para koma iti estasion.
Makalawas kalpasan a nakasangpetkami manipud Manila idi makaawatak iti tawag manipud iti sekretaria ti gobernador.
“Ading, kasta unay ti unget ni Gob. Tinawagan isuna ti Legend Villas ta pagbaybayadenda. Adda kan roba, tualia ken labakara a napukaw iti nagyananyo a kuarto. Apay, nagalakayo?” intarastas ti sekretaria a kasla kalkalpasna pay la a naungtan.
“Ay, saanak met a nagala, manang. Diak la ammo a ken ni Mar ta isu ti naudi idi a rimmuar. Madama pay la ngamin idi nga agas-asug iti uneg ti banio ni Mar idi agiyulogkami ken ni Boggie iti alikamen tapno ikargami iti lugan,” insungbatko.
Maalak pay ketdin ti agbuteng. Agasem ta naammuan ti gobernador ti aramid ni Mar. Atapek nga isu ti nagiyawid ta nakitak nga adda us-usarenna a puraw a labakara nga adda markana a nagan ti hotel a nagyananmi. Nanayonan pay ti atapko idi malagipko ti panangipisokna iti sangabukel a pinia iti bag ti camera. Nagipabalon idi ti mayor iti maysa nga ili iti dumaya a paset ti probinsia iti naminsan a panagpasiar ti gobernador. Dakami idi ti nangbagkat a mangipan iti lugan. Idi dandanikamin dumanon iti lugan inkurimednan nga impisok iti bag ti maysa.
“Bagaam isuna, ading, ta dinanton ul-uliten no kayatna pay ti agbayag ditoy,” kinuna manen ti sekretaria sakbay nga imbabana ti telepono.
Ngem saanen a nagbayag ni Mar Plogo iti estasion. Iti maysa nga aldaw, adda inyawat kenkuana ti head ti Personnel Office a sobre a naggapu iti gobernador. Idi mabasa ni Mar, nakadumog a nagal-aludoyen a rimmuar iti opisina a di man la naguni.
Naammuanmi a nakalanad iti surat dagiti saan a nasayaat nga aramid ni Mar kas iti kanayon a dina iseserrek idi masikog ni baketna, ti panangusarna iti resibo manipud iti maysa a department store sana ibaga a naggatang iti tapes ken office supplies nupay awan met ginatangna, ti masansan a kaaddana iti galiera uray office hours ken ti saanna a panagiremit iti bayad ti dadduma a commercials a maiyer-ere iti estation.
Nagbalin ni Mar Plogo a maysa a tanda nga adda met dagiti taga media a mangab-abuso iti talek nga ipapaay dagiti tattao.#


text:
Wikipedia:Ipagarup ti naimbag a pammati
Ti panagipagarup ti naimbag a pammati ket kammasapulan a pamunganayan iti Wikipedia. Daytoy ti pannangipagarup a dagiti urnos ti agur-urnos ken dagiti komentario ket naaramid iti naimbag a pammati. Kaaduan ti tattao ket padasenda ti tumulong ken saanda nga agdadael ditoy. No dagitoy ket saan a pudno, ti gandat a kasla ti Wikipedia ket saanto nga agballigi manipud idi nairugi. Daytoy nga alagaden ket saan a mangtunton kadagiti agur-urnos nga agtuloyda nga agipagarup ti naimbag a pammati iti kaada kadagiti nalawag nga ebidensia kadagiti bandalismo. Ti panangipagarup ti naimbag a pammati ket saan a mangiparit ti pannakitungtung ken panagdillaw. Ngem nasken a dagiti agur-urnos ket saanda nga igupit dagiti tignay a madildillaw iti kinadakes, malaksid no adda dagiti naisangayan nga ebidensia iti kinadakes.


text:
San Benito, Surigao del Norte
Ti San Benito ket maysa a maika-6 a klase nga ili iti probinsia ti Surigao del Norte iti Filipinas.
Dagiti baranggay[urnosen | urnosen ti taudan]
Ti San Benito ket nabingbingay a politikal kadagiti 6 a barbaranggay.[2]
- Bongdo
- Maribojoc
- Nuevo Campo
- San Juan
- Santa Cruz (Pob.)
- Talisay (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Surigao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Surigao del Norte". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Melanesia
Ti Melanesia ket subrehion ti Oceania a gumay-at manipud idiay lumaud a patingga ti Taaw Pasipiko aginggana idiay Baybay Arafura, ken agpadaya idiay Fiji. Ti rehion ket buklen dagiti pagilian ti Vanuatu, Is-isla ti Solomon, Fiji ken Papua Baro a Guinea; malaksid kadagitoy a nawaya a pagilian, ti Melanesia ket mangiraman pay ti Baro a Caledonia, ti espesial a kolektibidad ti Pransia, ken ti rehion ti Laud a Papua, a mangiraman kadagiti dua a probinsia ti Indonesia, Papua ken Laud a Papua.
Ti nagan a Melanesia (manipud ti Griego: uέλaς nangisit; Griego: vῆσoς is-isla) ket immuna nga inusar babaen ni Jules Dumont d'Urville idi 1832 tapno mangibaga ti etniko ken heograpiko a panangigrupo kadagiti isla a dagiti inpagpagarupna a nangitagtagitao ket naisalumina kadagiti adda idiay Polinesia ken Mikronesia.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Melanesia iti Wikimedia Commons


text:
BANTAY, Ilocos Sur – Nakasuan iti panaglabsing iti PD. 1144 ti maysa a babai gaoy iti mapapati a panaglakona iti saan a nairehistro nga abono ken pestisidio.
Iti kaudian a report, nakasuanen ni Mylene Celedon Gordolan iti panaglabsing iti PD 1144 ket nai-docket ti kaso iti babaen ti CC No. 7341-V-2014.
Temporario a nawayawayaan ni Gordolan kalpasan a nagpiansa iti P30,000.00 kas imbilin ni Judge Marita A. Balloguing ti Regional Trial Court, First Judicial Region, Vigan City, Ilocos Sur.
Sakbay daytoy, idi agarup 11:10 ti aldaw ti Pebrero 17, nagpatulong iti polis-Bantay ni Ilocos Sur Provincial Officer ti Fertilizer and Pesticide Authority Reynaldo Segismundo kalpasan nga inasitgan ti maysa nga Erwin Cordolan sana intanggaya nga ideliber kenkuana ti tallo a pakete ti saan a nairehistro a Gorich fertilizer.
Nagturong dagiti polis ken ni Segismundo iti kasera ni Gordolan iti Zone 4, Bantay ngem dida nadatngan ti suspek no di ketdi ti live-in partner daytoy a ni Mylene Celedon.
Nasarakan dagiti polis iti ruar ti akin-abagatan a diding ti kasera ti dua a pakete ti Gorich fertilizer (with Double Action nga agdagsen ti kada cartoon/pakete iti 1,000 grams), ken 18 a liter-size bottles ti Thiodan pesticide.
Sinaksian dagiti barangay officials ti pannakakumpiska dagiti abono ken pestisidio sada naipan iti police station ti Bantay para iti umisu a disposision.#


text:
Monday, July 9, 2012
CRIME STATISTICS TI PNP, PABOR ITI SAPASAP A KINATALNA
Cabugao, Ilocos Sur – “Dagiti pagteng ti aglawlaw ket saanna a maapektaran ti agtultuloy a kinaan-anay ken kinatalinaay ti lokalidad (Munisipalidad ti Cabugao)”.
Daytoy ti nailanad iti written report ti Municipal Police Station, Cabugao, Ilocos Sur nga idauluan ni MPS Chief of Police, PS/Insp. Rodel U. Ularte iti las-ud ti innem a bulan (Enero-Hunio) 2012 iti pannakiuman ti Web In-Action kenkuana. Innayon ni COP Ularte, bimmaba ti bilang ti insidente no ikomperar idi Tawen 2011 iti isu met la a bulan banag a nangpabor ti napintas a panagbuelo/werret ti negosio ken natalinaay a seguridad ti umili, bisita ken ganggannaet.
Iti kasta, kinomendaran ni Mayor Edgardo “Ediboy” S. Cobangbang, Jr. ti napintas a gapuanan ti kapolisan (Municipal Police Station-Cabugao) kalpasan ti Flag Ceremony ti Pamilia-LGU iti kada bigat ti aldaw ti Lunes. # (Web In-Action)
Posted by Bayan ng Cabugao, Ilocos Sur at 8:58 AM
Subscribe to: Post Comments (Atom)


text:
Inimatangan ni Mayor Ediboy ken ti Pamilia-LGU iti pannangibasa ni SB Secretary Maxfel S. Suboc iti pakabuklan ti SB Resolution No. 28, Series of 2016 a mangkomendar kadagiti PNP Personnel iti Municipal Police Station-Cabugao iti “Exemplary Performance” iti pannakaiyimplimentar ti Public Safety and Peace and Order Programs partikular iti naiget a kampania a maikontra iti maiparit nga agas ken iti pannakamantener ti linak ken talna iti napalabas nga National & Local Elections 2016.
Daytoy a Resolusion ket inesponsoran ni SBM Danilo Q. Gazmen, Chairman, Committee on Public Safety and Peace and Order ken inaprobaran ti Municipal Chief Executive.
Simmaruno a Pammadayaw iti panangiparang ni HRM Officer Miss Teresita S. Sison a para iti LGU-Cabugao ket inawat ni Mayor Ediboy iti Certificate of Recognition a naggapu iti National Competitiveness Council and the Regional Competitive Committee – Region 1 kas 1st Place Most Competitive in Infrastructure, 1st-2nd Class Municipality, Region 1. Naited daytoy a pammadayaw idi Mayo 26, 2016 idiay Vigan Convention Center, Vigan City, Ilocos Sur.
Nangipaay ti Ama ti Ili iti pangablaaw para iti sapasap ken dagiti naiyam-ammo nga Empleado a maselebraran iti panagkasangayda iti Hunio 2016 ken nangibislin pay kadagiti napateg a binatog a pagpampanunotan dagiti padana a Public Servant.
Pinadayawan ni Mayor Ediboy ti Kapolisan agraman iti BFP iti nagtultuloy a pannakamantener ti linak ken talna partikular iti kallabes a pannnakaaramid ti Eleksion 2016 ditoy ili a Cabugao.
Innayon ni Mayor Ediboy nga uray sadinonto iti pakaiyakaran dagitoy a unipormado a pagdestinuan ket addanto met balonenda a pammadayaw gapu iti napintas a serbisioda ditoy ili a naggapuanda ket mangaramid latta iti Munisipio iti wagas a pangipakaammo iti ngato iti napintas a nagapuananda ditoy ili a nagserbianda dagitoy a kameng ti Kapolisan.
Nakikaysa dagiti Konsehales ti ili nga isuda SBM Danny Q. Gazmen; SBM Vicky S. Serna; SBM Josefina S. Vallejo ken ni SBM Atty. Bryan Jett S. Pano kasta metten ni MPDC Florante Jara a nangbayabay ken ni Mayor Ediboy a nangiyawat/nangawat kadagiti nadakamat a pammadayaw. # (Web In-Action)


text:
MMSU, SIUDAD TI BATAC.
Naaramid ti Rice Paddy Art iti MMSU a kas pagyaman ken ni dati a Presidente Ferdinand E. Marcos a nangbangon iti Mariano Marcos State University ken iti Philippine Rice Research Institute. Indauluan dagiti opisial ti MMSU babaen ti presidentena a ni Dr. Shirley C. Agrupis ken ti direktor ti Philrice Batac a ni Dr. Reynaldo C. Castro, daytoy nga aktibidad. Manamnama a maipabuya inton Septiembre 11 ti ladawan ti rupa ni Presidente Marcos babaen dagiti raep a nadumaduma ti marisda. Karaman kadagiti barayti ti pagay a nairaep ti IR 1552, maysa a kadawyan a barayti ti pagay (purple), ken ti PSB Rc 82. Adda iti ladawan da Dr. Shirley C. Agrupis, Presidente ti MMSU, Dr. Reynaldo C. Castro, Direktor ti Philrice, Dr. Epifania O. Agustin, VP for Research, Extension and Business ken dadduma pay nga opisial ti MMSU a nangiwayat iti seremonial a panagraep. (Mercy R. Gaño)


text:
STA. CATALINA, Ilocos Sur Maisagsaganan ti kaso a panaglabsing iti PD 1866 as amended by RA 8294 maikontra ken ni Jomar Molina y Amicay, 21, naasawaan, ken residente iti Zone VI, Bantay, Ilocos Sur gapu iti pannakakumpiska iti ikutna ti maysa a homemade cal. 22 revolver sadiay Barangay Pangada idi agarup alas 11:00 ti rabii ti Oktubre 19.
Segun iti report, kinamat da Molina a naglugan iti nangisit nga XRM motorcycle a minaneho ni Dave Martinez y Azada, 20, naasawaan, ken residente iti Barangay Nagsangalan, Vigan City ti motorsiklo a minaneho ni Cesar Rabot, Jr. y Panela, 18, baro, ken residente iti Barangay Pangada, Sta. Catalina, kasakayna da Ronald dela Rosa, 19, baro, kalugaranna, ken ni Ferlyn Faye Pablico, 18, taga-Bantay, ket idi makamakamda dagitoy iti arko iti Barangay Pangada, sinerregan ni Martinez ti dalan da Rabot ket napasamak ti komosion a nagtungpal iti mapapati a panangpaturong ni Molina kada Rabot ken dela Rosa.
Nagresponde ni PO1 Ronnie Amano a naka-duty iti dayta a kanito iti asideg ti engkuentro ket kinumpiskana ti paltog ni Molina.
Mapapati a nakainum da Molina ken Martinez idi mapasamak ti insidente.#


text:
Iti agdama, aglawa ti Media-Ektaria ti minulaan ni Presidente Selma iti NSICRc 216 a klasena a pagay ita a Wet Season Crop 2012 iti mismo a sango ti pagtaenganda iti Barangay Alina-ay.
Nairaep daytoy a klasena a pagay idi Hunio 15, 2012 ket manamnama a maapit inton Oktubre 20, 2012. Mapatta-patta met a makaapit ti nagmula iti 6.5 Tonelada ti kada ektaria iti pakaibasaranna.
“Napadasakon a pinaggiddan ti hybrid ken inbred ta pagdiligek ti apitda. Ad-adu ti 20-25 a kaban ti hybrid ti kada ektaria, ngem agpadpadada a mayat latta nga imula. No maasikaso a naimbag ti inbred, nadagsen ngamin met ti kilosna, ” impudno ni Apo Selma.
Innayonna: “Pagyamananmi ken ni Mayor Ediboy ta adda kastoy a programa nga irusrusat ti Munisipio ditoy Cabugao. Adun ti mapatuladan nangruna ditoy sulsuli ket ti laeng panangirugi ti narigat. Mairamanda koma a maikkan ti demo inton maminsan dagitay interesado met nga agpadas.”
Ti Municipal Techno-Demo ket imatmatonan ni Municipal Rice Program Coordinator Nereo S. Daproza, AT/DA LGU. # (Web In-Action)


text:
Friday, August 24, 2012
NAGATENDARDA TI SEMINAR TI ORGANIC AGRICULTURE
Cabugao, Ilocos Sur – Naibaon da Mr. Obas Bill Y. Baclig, AT/DA-LGU ken ni Mr. Dominador Reynold Sabio, Federated Farmers Vice President a pannakabagi ti Munisipio ti Cabugao iti biang ti mannalon ken implementor iti maysa nga aldaw a panagseminar iti Organic Agriculture (Understanding the Organic Standard and Certification Process) idi Agosto 23, 2012 iti Aniceto Mansion, Vigan City a no sadino a ditoy ket naiyadal ti proseso ti pannakaipakat ti RA 10068 (Organic Agriculture Act 2010) kasta met dagiti kakibinna a programa ken proyekto para kadagiti mannalon iti intero a pagilian.
Daytoy a seminar ket insayangkat ti Organic Certification Center of the Philippines babaen iti panangtarabay ti DA Regional Field Unit 1.
Daytoy a pakauna a seminar ket manamnama a mayallatiw ti naadal da Baclig ken Sabio kadagiti mannalon ti Cabugao. Segun iti mapagtalkan a pagdamagan, adu pay nga eskediul ti seminar a maaramid nga iwayat ti DA-RFU 1.
Kangrunaan a turongen ti programa ket ti pannakapataud ti surplus iti magapuanan dagiti mannalon iti agro-industry ken food security nga agtultuloy a tun-oyen ti Gobierno Nasional nga agpababa iti benneg Lokal. # (Web In-Action)
Posted by Bayan ng Cabugao, Ilocos Sur at 8:51 AM
Subscribe to: Post Comments (Atom)


text:
STA. CATALINA, Ilocos Sur – Maipangato ti monthly allowance dagiti day care workers ditoy nga ili.
Insingasing ni ABC President Claro Ragunjan bayat ti sessionda iti Sangguniang Bayan itay nabiit a maipangato iti P500 ti monthly allowance dagiti day care workers ditoy nga aggapu iti pondo ti munisipio.
Iti agdama, umaw-awat dagiti day care workers iti P1,500 manipud iti barangay fund ken P500 manipud iti municipal fund iti kadagupan a P2,000.
Kinuna ni Mayor Carlos Asuncion a pabor a maipangato ti alawans dagiti day care workers ket kitaenna no adda pangalaan iti pundo para iti daytoy.#


text:
Apay ngata a popular unay ti bulan ti Hunio a bulan ti panagkakasar? June bride! Sadino ti nagtaudan daytoy a tradision? Apay a Hunio idinto a mabalin met uray ania a bulan?
Binulod a tradision ti panagkasar iti Hunio. Saan a kabukbukodan ni Pinoy daytoy. Impluensia ngata, mabalin met a kunaen, dagiti Romano agsipud ta predominantly catholic ti Pinas idinto a ti Roma ti sentro ti katolisismo. Posible a ti met laeng katolisismo ti nangimpluensia wenno nangitugot kadaytoy a tradision iti Pilipinas.
Iti panagsukisokko maipapan itoy a bulan ti kallaysa, nasagangko a manipud kadagiti Romano daytoy a tradision. Kadagiti Romano, iti bulan ti Hunio ti panagkakallaysa nga isu met ti bulan ni diosen ti kallaysa a ni Junio. Isu pay ti nakaadawan ti nagan ti bulan iti Roman calendar. Kas pammadayaw ken ti ingpen a mangited ni diosen Junio iti naimbag a gasat, nasken ngarud a padayawanda ti diosen (dagiti agkallaysa). Katukad ni Junio ni Hera, ti diosen ti puso ken pagtaengan, ken patrona dagiti “nanang” ken asawa a babai.
Iti Pinas, Mayo, Hunio ken Disiembre dagiti popular a bulan ti panagkakallaysa. Lalo la unay iti Disiembre ta kalabon ti linaon ti bulsa gapu kadagiti bonuses, kalkalpas a panagapit, ken kalukay ti kuarta iti sirkulasion. Kagawat a bulbulan ti Agosto, Setiembre ken Oktubre ket dida unay popular a bulan ti panagkallaysa. Kairut ti bulsa kadagita a bulan. Saan pay ngamin a panagaapit ta mangrugi iti bulan ti Oktubre. Bulan ti minatay ti Nobiembre, isu a saan met a nasayaat ta adda pilaw ken pakababalawan. Nasayaat ti Enero ta baro a bulan ken baro a gasat. Lalo pay iti bulan ti Pebrero nga Aldaw dagiti Puso. Iti met Marso ken Abril, bulan a pagassisawan ti ngilin. Bulan a pagtinnagan ti semana. Isu nga agtinnag iti Mayo wenno Hunio ti kaaduan a kallaysa.
Iti bukodko nga eksperiensa, kadagiti sangapulo ket lima nga inanakko iti kasar, sangapulo kadakuada ti nagkallaysa iti Mayo, dua iti Hunio ken dua iti Disiembre. Kadagiti berde ti utekna a nagsalsaludsodak, “panagaarbis” ken panaguukrad kano dagiti sabong iti bulan ti Mayo. No sabong ti tungtongan, saan a maawan dayta balikas nga “arbis.” Maikonektar ti ladawan ti sabong a nadigos iti arbis kadagiti kakallaysa a kas metapora ti nasam-it nga ayan-ayat.
Nagduduma met dagiti pammati maipapan itoy depende no sadino a lugar. Ngem kadagiti pammati a “sangkalubongan”, adda dagiti sumagmamano a maiparit nga aramiden, kas koma iti panangisuot iti trahe de boda ken kumpleto nga aruaten daytoy sakbay ti kallaysa. Malasen kano ti agkallaysa.
Iti Pinas, tagimalasen ti agkabsat nga aglubbon nga agkallaysa iti maymaysa a bulan. Kadagiti dadduma, aginnagawda iti gasat, kunada.
Saan laeng a makaulaw no di pay lilibeg dagitoy a tradision ken pammati. Ngem agpinal a saan a dakes ti agtungpal wenno sumurot iti agus tapno awan ti pakapilpilawan ken awan ti makuna ti nakaikamangan.
No adda dagiti malasen, adda met dagiti buenasen a pagteng, siempre. Nabuenas kano ti nobia no matmatanna a nalaing ti bagina iti sarming sakbay ti kallaysa wenno sakbay a rummuar iti balayda. Psychologically, kunaen a maysa daytoy a reflection – pannakisarita iti bukod a bagi ta mangrugin ti aldaw a panagbalbaliw ti biag. Sumagpaten iti naestaduan a kasasaad ket amirisen iti bagi nga itoy nga isasagpat, adu dagiti agbalbaliw a bambanag iti biag. Adu dagiti aramid, pagesman, luho ken kayat idi balasang (wenno idi baro) a saanen a maiparbeng iti naasawaan. Iti dayta a panagsarming, panawen dayta iti pannakisarita iti bagi ket no di sisasagana, adda pay panawen nga agsanud.
Buenasen met ti kakalkallaysa a mawarisan ida iti bagas no sumangpetdan iti pagtaengan tapno nalablabon ti grasia a sumangbay kadakuada. Ngem masaludsodko laeng: saan ngata a nabuenbuenas dagiti manok kadayta nga aldaw ngem dagiti nagkallaysa ta adu dagiti tuktokenda a bagas?
Makapaisem ketdi daydiay yuuli dagiti kakalkalaysa iti agdan. Masapul kano nga aggiddanda nga umaddang nga umuli ken umuneg iti balay. Well, agtunos a kanayon dagiti agasawa nga addaan iti nakem, saan? Kadagiti awan manaknakemna, dagiti nagballog a nakem a di pay simmangpet, awan a talaga ti panagtinnunos. Isu a napateg la unay iti panangamiris dagiti annak iti bagida no “sinanakemdan” a sumrek iti naestaduan a biag.
Kadagiti met dominante a panunot, kas iti maysa kadagiti inanakmi iti kasar sadiay La Union, inkissiim ketdin ti ina iti anakna a babai a no umulida, umun-una tapno isunto ti matungpal! Asus! Imbag la ketdin ta naigawidko ti sidingan a dilak ta diak naikaglis a nangibaga iti “kunsintidora!” Apay a dina bagaan ti anakna nga aggiddanda tapno agkatunosanda, saan?
No petsa met ti saritaan, otso, disiotso, ken beinte otso ti popular. Nagsinninggalut kano dayta. Tanda kano ti sinninggalut ti otso. Mabalin met ti dies, beinte ken treinta. Makunami met, apay, adda ketdin malas nga aldaw?
Aniaman a tradision, pammati ken kustombre iti kallaysa, mas importante met laeng ti panagtutunos. Daydiay adda iti maymaysa a level ti rikna ken kapanunotan. Daydiay nakapokus ti awareness para iti dur-asan ken pagsayaatan ti pamilia ken dagiti annak. Ti nairut a kinapudno dagiti agassawa iti tunggal maysa ti sekreto ti dinto agkupas a langenlangenda.
Daydiay met itataliaw wenno isasallabay iti sabali ti kangrunaan a rason ti panagsina ken pannakarakrak ti binangon a pamilia. Liklikan koma iti “suma-kabilang bahay”.
Ngarud, aniaman a bulan ti panagkallaysa, mamatika man wenno saan kadagiti tradision, kostumbre ken pammati, laglagipem koma a kanayon ti panangpatalinaedmo iti kinaasinom kas maysa nga ama (wenno kas maysa nga ina), ket akmem iti amin a puso ken riknam, iti nagan ti pamiliam ken iti Dios, ti responsibilidad a maipatong kadagiti abagam.
Happy wedding manen kadagiti kaudian nga inanakmi iti kasar, da Mhel Garma iti Cabugao, Ilocos Sur ken Lei Lutrania iti Baguio City. #


text:
STA. CRUZ, Ilocos Sur – Uray appraiser ti alahas, naballaibo ti Budol-Budol Gang ditoy nga ili itay nabiit.
Nagpulong iti polis ditoy ni Sally Ganopao, 47, naasawaan, residente iti Barangay Bagani Campo, Candon City, a linoko ti maysa a lalaki ken babai a mapapati a kameng ti Budol-Budol Gang.
Segun ken ni Ganapao, simrek dagiti suspek iti pawnshop a pagtrabahuanna kas appraiser iti agarup alas 9:40 ti aldaw ket inyam-ammoda ti bagida a kas Ariel Mendoza ken Maricel P. Torres sada insalda ti tallo a singsing.
Pinatgan ni Ganapao a maisalda dagiti alahas iti P5,215.00.
Idi nakapanawen dagiti suspek, inamiris a naimbag ni Ganapao dagiti alahas ket natakuatanna a peke gayam dagitoy.
Nagturong dagiti polis iti adres nga imbaga dagiti suspek ngem negatibo ti panagsapulda.#


text:
ITI isasangbay ti maika-46 nga anibersario ti pannakaideklarar ti Martial Law iti intero a Pilipinas itay Setiembre 21, 2018, saan a maliklikan ti agamak dagiti Pilipino a nagbalin a biktima ti pannakalabsing ti karbangenda kas tao idi panawen ti Linteg Militar kabayatan ti panagturay daydi Presidente Ferdinand Marcos.
Saan a malibak nga adu met dagiti pagsayaatan a napasamak kabayatan ti Martial Law manipud 1972 agingga idi Enero 1980 a panaggibusna sakbay ti umuna nga ibibisita iti Pilipinas daydi Papa Juan Pablo II (Santo itan), ngem saan a mailemmeng nga adu dagiti panagabuso dagiti adda iti turay, ket adu dagiti nagbalin a biktima iti dayta a maibilang a nasipnget a panawen iti namaris a pakasaritaan ti Pilipinas.
Sibibiag pay dagiti sigud nga opisial idi panawen ni Marcos a nagbalin nga instrumento ti pannakaideklarar ken panagpaut ti Martial Law, da sigud a Defense Secretary ken nagbalin a Senate President Juan Ponce Enrile, ken sigud a Philippine Constabulary Chief Fidel Ramos a nagbalin a Chief of Staff, Defense Secretary ken Presidente ti Pilipinas. No man pay lallakaydan, ngem natadem pay laeng ti panunotda kadagiti pasamak idi Martial Law agingga idi EDSA People Power Revolution a nakapadisian ni Marcos a nabayag a nagserserbianda a Presidente, ngem adu a Pilipino ti agdudua kadagiti palawagda maipapan ti partisipasionda kabayatan ti Linteg Militar.
Pimmusayen dagiti adu a nalatak ken prominente a politiko a lider idi iti oposision a naaresto ken nabalud, kas kadagiti Senador Benigno Aquino III, Lorenzo Tañada, Jovito Salonga, ken dadduma pay a natured a kritiko ti rehimen ni Marcos. Ngem adda pay dagiti sumagmamano a sigud a prominente a kimmontra ti Linteg Militar kas ken ni sigud a Senate President Aquilino Pimentel III, sibibiag pay met ni sigud a Senador Rene Saguisag a kadua idi ni nag-senador Joker Arroyo a human rights lawyer.
Adun dagiti lider dagiti agtutubo ken estudiante idi Martial Law dagiti napapatay, naarestar ken naglak-am iti human rights violations, ngem aktibo pay ita, kas ken ni sigud a Commission on Human Rights Etta Rosales. Maysa isuna kadagiti nakapadas ken nakakita ti kinaulpit ti Linteg Militar idi panawen ti panagturay ni Marcos, nga agingga ita ket ipalpalagipna kadagiti agkabannuag, agtutubo ken ubbing ti kita ti panagbiag iti panawen ti Martial Law.
Dagitoy a nalatak a personalidad a nakapadas ti ulpit ti Martial Law ti mangipagpasagepsep iti agdama a panawen ta saan koma nga ipalubos dagiti Pilipino a maindeklarar manen ti Martial Law iti intero a pagilian tapno saanen a maulit dayta a nasipnget a tiempo a naabusar ti karbengan dagiti adu a Pilipino.
Saan a mailemmeng ti panagamak dagiti adda iti oposision a mabalin nga ideklarar ni Presidente Rodrigo Duterte ti Martial Law iti intero a Pilipinas ta manipud idi Mayo 23, 2017 a rugi ti Marawi Siege agigga inton Disiembre 31, 20180 ket adda iti turay ti Linteg Militar ti intero a Mindanao tapno magibusan ti terorismo.
Agam-amak dagiti human right advocates ti agtultuloy a pannakaabusar ti kalintegan ti tao, nangruna dagiti nagbalin a biktima ti summary executions wenno extra judicial killings a dumanonen iti agarup 4,500 gapu iti nainget a kampania ti administrasion kontra iti illegal a droga. Ad-adun nga amang dagiti napapatay iti las-ud ti nasurok a dua a tawen a panagturay ni Duterte, ngem dagiti napapatay iti adu a tawen ti Martial Law.
Nadegdegan ti amak dagiti human rights advocates gapu kadagiti mapaspasamak kadagiti kritiko ti administrasion kas ti pannakaibabawi ti amnestia ni Senador Antonio Trillanes IV iti nabayagen a kasona a rebellion gapu iti pannakainaigna iti Oakwood Mutiny idi 2003, ken Manila Peninsula Siege idi 2007. Babaen ti Proclamation No. 572, winaswas ni Duterte ti amnestia ni Trillanes a naipaay kenkuana idi panawen ni Presidente Benigno Aquino III idi 2011, ken immandarna ti pannakaaresto ti Senador a kapingetan a kritikona.
Nabiit pay a napadisi ti maysa a kritiko ti Presidente ni sigud a Chief Justice Ma. Lourdes Sereno gapu iti quo warranto petition nga impila ni Solicitor General Jose Calida, nga isu met laeng ti utek ti pannakaibabawi ti amnestia ni Trillanes, kas inaklon ni Duterte iti imatang dagiti kameng ti media. Immunan a nabalud ni Senador Leila de Lima, kritiko met laeng ni Duterte, gapu iti pannakaidarumna iti kaso mainaig iti illegal a droga idi isu pay ti Justice Secretary idi panawen ni Presidente Aquino.
Segun kadagiti lider ti oposision, addan dagiti senial nga adda panggep ti administrasion nga ideklarar ti Martial Law iti intero a pagilian no adda rebellion, ken kinadamsak kas ti napasamak sadiay Marawi City. No man pay addan dagiti probision iti 1987 Constitution a nainget a proseso ti pannakaideklarar ti Martial Law a kasapulan ti pannakikanunong ti Kongreso ken Korte Suprema. Ngem agparparang nga iti masakbayan ken matengngel wenno maimpluensiaanton ti Presidente ti Lehislatura ken Hudikatora.
Saan nga agballigi ti deklarasion ti Martial Law iti intero a pagilian no saan a kanunongan dagiti kameng ti Armed Forces of the Philippines ken Philippine National Police. Iti pannakaipaay ti nangato a sueldo ken adu a benepisio dagiti soldado ken polis, saanen a marigatan dagiti opisial ti AFP ken PNP a mangiturong kadagiti babaenda a mangsurot iti mandar ti Commander-In-Chief iti pannakaipakat ti Martial Law iti Pilipinas. #
(Photo by Philippines Daily Express – http://www.gov.ph/featured/declaration-of-martial-law/, Public Domain, Link)


text:
Subhenero
Iti biolohia, ti subhenero ket taksonomiko a ranggo a dagus nga adda ti baba ti henero.
Iti soolohia, ti subheneriko a nagan ketmabalin a nawaya a mausar wenno mairaman iti maysa a nagan ti sebbanagn, iti pangserra, a naikabil iti nagbaetan ti kadawyan a nagan ken ti naisangyan nga epiteto: a kas ti Tiger Cowry iti Indo-Pasipiko, Cypraea (Cypraea) tigris Linnaeus, a tagikua ti subhenero Cypraea iti henero ti Cypraea. Nupay kasta, daytoy ket saan a nasken, wenno tradison, no agitited ti nagan ti maysa a sebbangan, tapno mamngiraman ti subheneriko a nagan.


text:
VIGAN CITY – Kas kadagiti dadduma nga ili ken siudad iti Ilocos Sur, maipakaten ti Motorcycle Helmet Act of 2009 iti intero a Vigan City, mangrugi inton Agosto 1, 2018, tapno maliklikan ti pannakatay ken nakaro a pannakadangran dagiti nakamotorsiklo a maak-aksidente kadagiti kalsada.
Dayta ti maysa kadagiti kangrunaan nga inrakurak ni Vigan City Mayor Juan Carlo Medina kabayatan ti naangay a press conference iti City Hall idi Hulio 19, 2018.
Impakammo ni Mayor Medina ti nainget a pannakaipakat ti nailian a linteg iti intero a Vigan City gapu ti kaadu ti bilang dagiti matmatay ken nakaro a madangdangran kabayatan ti aksidente iti panagluganda iti motorsiklo. Nagballaag ti Mayor kadagiti amin nga agmotmotorsiklo iti uneg ti siudad ti panagusarda ti standard motorcycle helmet tapno saanda a mamulta kas sagudayen ti linteg. Impakammona pay nga addan deputation order dagiti polis ken traffic aide iti Vigan City a mangipatungpal iti linteg.
Naipalaon iti Republic Act No. 10054 wenno “An Act mandating all motorcycle riders to wear standard protective motorcycle helmet while driving and providing penalties therefor.”
Maibasar iti dayta a linteg, ti agmaneho ken agraman dagiti pasahero a nakalugan iti solo a motorsiklo ket nasken a nakaaruatda iti standard motorcycle helmet a mayataday iti specification nga intuyang ti Department of Trade and Industry, ken addaan iti selio wenno marka a “Product Standard” para kadagiti lokal a produkto, wenno “Import Commodity Clearance” para kadagiti imported a helmet, manipud iti Bureau of Product Standard.
Naipalaon pay iti linteg a dagiti agmaneho ken aglugan iti tricycle ket saanen a nasken nga agusarda iti helmet.
Nailanad pay iti R.A. No. 11054 a ti sino man a matiliwan nga aglabsing iti daytoy a linteg a nakalugan iti motorsiklo, asideg wenno adayo ti papananda a saan a nagusar iti standard protective motorcycle helmet ket madusa babaen ti panagmulta iti P1,500 para ti first offense; P3,000 para ti second offense; P5,000 para ti third offense; ken P10,000 ken pannakakompiskar ti driver’s license para ti fourth and succeeding offenses.
Maibasar iti information poster ti Vigan City Government mainaig iti Helmet Ordinansa a mangrugi a maipakat inton Agosto 1, 2018, dagiti matiliwan nga aglabsing ket mamulta iti P500 para ti first offense, P1,000 ti second offense, ken P1,500 para ti third offense.
Iti mainaig a damag, maipakpakaten ti National Helmet Act kadagiti dadduma pay nga ili ken siudad iti Ilocos Sur kalpasan ti panagseminar ken pannakaited ti deputation order kadagiti polis ken traffic enforcers mainaig iti pannakaipakat ti linteg ti trapiko.
Iti dayta met laeng a press conference, impakaammo ni Mayor Medina a nakagatangen ti City Government iti amphibious back hoe a maus-usar iti pannakakutkot ken pannakadalus dagiti karayan iti uneg ken aglawlaw iti Vigan City tapno maliklikan ti pannakalayus ti siudad.
Inrakurakna pay nga adda programa ti City Government a mangbukel iti grupo a pagpatulongan dagiti agtutubo nga addaan kadagiti problema tapno mapatibkerda ken maliklikan ti panagpakamatayda. Impalgakna pay ti programa ti City Government a mangtulong kadagiti agtutubo a maaddaan iti libre nga edukasion ken skills training.
Impakaammo pay ni Mayor Medina nga iti Vigan City ket adda 24 a positibo iti Human Immune-defficiency Virus a gapu ti sakit nga Acquired Immune Defficiency Syndrome, ken umad-adu pay ti bilang dagiti sexually transmitted deseases.
Impalgak pay ti Mayor a ti makaalarma a bilang dagiti HIV positive ken STD positive ket awan ti kompirmasion nga adda pannakainaigna iti panagadu dagiti turista iti siudad manipud pay idi naideklarar a World Heritage Site ken maysa kadagiti New Seven Wonder Cities of the World gapu ti kaadda dagiti nalimed a commercial sex workers iti siudad. Impasingkedna ti panangmandarna kadagiti polis a siputan ken tiliwenda dagiti mainanaig iti prostitusion tapno madalusan ti siudad iti daytoy nga illegal ken immoral a pagsapulan a maysa a gapu ti panagraira dagiti makaakar a sakit a maala iti pannakinaig.
Inyawis ti Mayor ti libre ken nalimed nga HIV testing kadagiti umili ken saan nga agindeg iti siudad tapno matakuatan dagiti addaan iti virus wenno sakit ket malisian ti panagraira ti STD. Impakaammo pay ti Mayor nga adda 54 a kaso ti teenage pregnancy iti Vigan City, wenno adda dagiti masikog wenno naganaken nga ikagkagumaan ti City Government a tulongan.
Impasingked pay ti Mayor ti pannakayalisto ti pannakaileppas dagiti construction projects iti sentro ti siudad a mataktak gapu ti matutudo a panawen ken panagkurang ti cobblestone a mausar kadagiti kalsada. Kiniddawna ti panaganus ken panagpasensia dagiti umili ken bisita iti siudad gapu iti problema ti trapiko ken saan a naannayas a panagdaliasat kadagiti maar-aramid ken matartarimaan a kalasada. Inyawisna ti pannakitinnulong ti media ken amin a sektor iti siudad tapno agbalin a natalged ken nagin-awa a pagnaedan ti Vigan City. (Eden Alviar, with reports from PIA)


text:
Hebdomas Sancta wenno Hebdomas Maior iti Latin wenno dagiti nangina nga aldaw. Nadanon manen dagiti aldaw a naisangsangayan iti biag tunggal Kristiano, ti pananglagip iti panagrigrigat, pannakatay ken panagungar ni Hesukristo; a daytoy ti maitutop a pagsarmingan iti biag tapno mailaksid iti pannakaiwawa wenno panagkalkallautang. Rumbeng laeng a pagsarmingan, tuladen ken iyaplay iti panagbiag iti inaldaw-aldaw dagiti pannursuro, kababalin, kabibiag ken kinaasinona idi timmao ditoy daga. Ti pananganninaw kadagitoy a kababalinna, dumteng met iti asinoman ti naan-anay a panagbalbaliw. Dumteng laeng ti panagbalbaliw iti biag ti tao babaen ti siaannugot ken sipupuso a panangsurot ken Kristo Jesus.
Kasano ti panangsurot kenkuana? Babaen ti panagpakawan kadagiti basbasol ket saanen nga uliten wenno sunotan pay ti agaramid iti maikanniwas kadagiti pannursurona, iti maikanniwas iti pagayatan ti pada a tao, ket agbiag iti nalinteg a dana. Saan laeng a ti bukod a bagi ti kitaen no di ket uray ti sabali, ta kas iti maysa kadagiti pannursurona, ayatem ti bagim a kas panagayatmo iti padam a tao. (Marcos 12:31)
Panawen a pananglagip iti panagrigrigat ken panagtutuok ni Kristo Jesus. Iti daytoy a pananglagip, maaddaan koma iti panawen nga agsubli iti ikub ti ayatna, ken iti ikub ti pammati. Ta iti panagtutuok, pannakaibayogna iti krus, natay ket naitanem, nagungar iti maikatlo nga aldaw.
Iti panamatitayo, maaddaantayonto met iti panagungar kalpasan ti ipapatay nga agturong iti nagkaysa a biag. Daytoy ti misterio a naikalupkop iti kaipapanan no apay nga intay lagipen ti napalabas iti biagtayo ket maaddaantayo iti panawen nga agbalbaliw, ti mangabaruanan, ken mangpasiken ti pammati a kas iti nasiken a pammati dagiti immuna a kaputotantayo.
Tinawen daytoy a panangilagip ken Jesus ken panangpasiken iti pammati. Mapasamak ti panagayuno, a kas met laeng kadagiti dadduma pay a major religions. Ti panagayuno ket paset ti panangpabaro, saan laeng nga iti pisikal a bagi no di pay iti panunot ken kararua. Daytoy ti kaimudingan dagiti nangina nga aldaw a rumbeng a taginayonen babaen ti panangiyadal kadagiti sumarsaruno a kaputotan, ti awan katukadna nga adal iti biag tunggal natudio a Kristiano. (jmajr.)


text:
SANTA MARIA, Ilocos Sur – Natay ti maysa a lalaki ken grabe ti sugat ti kaduana kalpasan a naaksidenteda iti rangtay iti daytoy nga ili.
Natay ni Marvin Baldo, 22, ken residente iti Nagpanaoan, Burgos, Ilocos Sur, idinto a nakaro ti sugat ni Edmund Domingo, 23, kalugaran ni Baldo.
Naammuan iti inbestigasion ti polis nga agturturong iti amianan a direksion ti naglugananda nga Asiastar idi saan a nakontrol ti Baldo ti manibela ket nasapgit lugan ti railings ti rangtay a gapu ti pannakaidungparda iti poste ti koriente.
Natay nga insigida ti ni Baldo ket naitaray Domingo iti Central Ilocos Sur District Hospital iti Narvacan para iti panakaagasna.


text:
San Luis, Batangas
Ti San Luis ket maysa a maika-4 a klase nga ili iti probinsia ti Batangas iti Filipinas.
Dagiti baranggay[urnosen | urnosen ti taudan]
Ti San Luis ket nabingbingay a politikal iti 26 a barbaranggay.[2]
- Abiacao
- Bagong Tubig
- Balagtasin
- Balite
- Banoyo
- Boboy
- Bonliw
- Calumpang
- Calumpang East
- Dulangan
- Durungao
- Locloc
- Luya
- Mahabang Parang
- Manggahan
- Muzon
- San Antonio
- San Isidro
- San Jose
- San Martin
- Santa Monica
- Taliba
- Talon
- Tejero
- Tungal
- Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Batangas". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Batangas". Datos ti Populasion ti Ili. Dibision ti Panagsukisok ti LWUA. Naala idi 14 Agosto 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wikipedia:Panagilak-am
Ti panagilak-am ket isu ti panagiraman iti linaon ti maysa a dokumento iti sabali a dokumento babaen ti reperensia. Iti Wikipedia, daytoy ket mangibagbaga ti maysa a pamay-an ti sopwer ti MediaWiki a mangpalubos a mairaman ti linaon ti maysa a panid iti linaon ti sabali a panid, babaen ti panagikabil ti reperensia manipud iti taudan a panid idiay witext ti puntaan a panid. Dagiti panagbalbaliw a maar-aramid iti maysa a panid ket automatiko a maiballatek kadagiti amin a panid a nakailak-aman ti panid. Ti panid a panggepen a mailak-am kadagiti sabsabali a panid ket isu ti makunkuna a plantilia.


text:
Friday, June 24, 2016
MUNICIPAL GREENHOUSE, MAISAGSAGANADA A MAMULAAN
Cabugao, Ilocos Sur – Maisagsagana manen a mamulaan ita a Tawen 2016 iti agduduma ti klasena a nateng iti ruar ken uneg ti dua a Greenhouse a kukua ti Munisipio.
Daytoy a pagmulaan ket napataud babaen iti lungalong ken agtultuloy a panagkammayet ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken iti DA-RFO 1.
Segun ken ni Mr. Obas Bill Y. Baclig, AT, Municipal Greenhouse Caretaker, a nadanonen ti panagtutudo a bulbulan ket rugianda nga isagana ti Greenhouse ket agibunubonda ti nagduduma ti klasena a nateng tapno maiparang iti umisu a panagpatanoran ti nateng ken maikkan dagiti agkasapulan a mannalon a mangnayon iti pagbiaganda iti panagmulada kadagiti hybrid a nateng a nadaras a pagkakuartaan.
Kadua ni Mr. Baclig nga agasikaso iti Greenhouse dagiti Job Order Personnel iti Munisipio. Maimula dagiti naitiempo a nateng tapno mapagaget dagiti mannalon no adda makitada a tuladenda.
Iti kallabes a Cropping Season, naballigi ti pannakaidemonstrarna babaen met laeng iti panagtinnulong da Mr. Obas Bill Y. Baclig, AT ken dagiti kakaduana nga agas-asikaso.
Dagitoy nga aksion ken inisiatiba ket resulta iti napintek a programa ti Gobierno Munisipal a mangipakat kadagiti teknolohia nga ited ti DA-RFO 1 babaen iti HVCDP-LGU Cabugao nga imatonan ni Mrs. Ester P. Aguimbag, AT, tapno saan a maudi dagiti mannalon ditoy a Munisipalidad iti produksion ti nateng. # (Web Situational Report)
Daytoy a pagmulaan ket napataud babaen iti lungalong ken agtultuloy a panagkammayet ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken iti DA-RFO 1.
Segun ken ni Mr. Obas Bill Y. Baclig, AT, Municipal Greenhouse Caretaker, a nadanonen ti panagtutudo a bulbulan ket rugianda nga isagana ti Greenhouse ket agibunubonda ti nagduduma ti klasena a nateng tapno maiparang iti umisu a panagpatanoran ti nateng ken maikkan dagiti agkasapulan a mannalon a mangnayon iti pagbiaganda iti panagmulada kadagiti hybrid a nateng a nadaras a pagkakuartaan.
Kadua ni Mr. Baclig nga agasikaso iti Greenhouse dagiti Job Order Personnel iti Munisipio. Maimula dagiti naitiempo a nateng tapno mapagaget dagiti mannalon no adda makitada a tuladenda.
Iti kallabes a Cropping Season, naballigi ti pannakaidemonstrarna babaen met laeng iti panagtinnulong da Mr. Obas Bill Y. Baclig, AT ken dagiti kakaduana nga agas-asikaso.
Dagitoy nga aksion ken inisiatiba ket resulta iti napintek a programa ti Gobierno Munisipal a mangipakat kadagiti teknolohia nga ited ti DA-RFO 1 babaen iti HVCDP-LGU Cabugao nga imatonan ni Mrs. Ester P. Aguimbag, AT, tapno saan a maudi dagiti mannalon ditoy a Munisipalidad iti produksion ti nateng. # (Web Situational Report)
Posted by Bayan ng Cabugao, Ilocos Sur at 8:44 AM
Subscribe to: Post Comments (Atom)


text:
Indauluan da Mrs. Joenah G. Sevilleja, Municipal 4-H Club Coordinator ken Mr. Robert S. Savella, AT, a napan nangmiting kadagitoy di agbasbasa a lumugar tapno mailawlawag ken maipasagepsep kadakuada ti panggep ti 4-H Club ken programa ti Gobierno Munisipal a pannakabuangay ken pannaka-reorganisar dagiti asosasion partikular dagiti agtutubo tapno mapatibkerda a naan-anay para iti pagsayaatanda ken iti komunidad a paggargarawanda.
Dagiti napili nga opisiales ket dagiti sumaganad: 4-H Club Cacadiran- Allen Christian Ubaldo, Presidente; Divina Ubaldo, Vice President; Claudine Sunio, Secretary; Romer Villegas, Treasurer; Gerald Baclig, PIO; Clarette Sunio, Auditor.
Iti re-organisasion ti 4-H Club Nagsincaoan, dagiti napili nga opisialesda: Marjon Baclig, President; Marisa Castillo, Vice President; Haslyn Santella, Secretary; May Abero, Treasurer; Mary Rose Santiago, PIO; Jeremy Agtaguem, Auditor. # (Web In-Action)


text:
Apro-Eurasia
Ti Apro-Eurasia,[1] ken ti pay[2] Euraprasia[2] wenno Euprasia,[3] naam-ammuan pay a kas ti Daan a Lubong, ket isu ti kadakkelan a masa ti daga iti Daga, idiay Akindaya a Hemisperio. Daytoy ket mabalin a maipalawag a kas nalatak a kontinente, a ti termino ket laok ti konstituentena a paspaset ti Aprika ken Eurasia (mabingbingay pay iti Europa ken Asia) a naisilpo dagitoy idiay Ismo ti Suez.[4] Ti Apro-Eurasia ket sakupenna dagiti 84,980,532 a kilometro kuadrado ket addaan iti populasion iti agarup a 6 bilion a tattao, wenno agarup a 85% iti populasion ti lubong.[5] Daytoy ket ammo pay a kas ti Daan a Lubong, a kasumabgir met ti Kaamerikaan, Antartika ken Oceania, a naam-ammuan dagitoy a kas ti Baro a Lubong.
Ti nangruna a daga ti Apro-Eurasia ket naibagbaga pay a kas ti Isla ti Lubong, ti termino nga inaramid babaen ni Apo Halford John Mackinder iti The Geographical Pivot of History.[6] (Ti termino ket saan a mangiraman kadagiti saan a nagruna a daga dagiti isla ken dagiti purpuro.) Daytoy idi ti orihinal a sakop ti balikas a 'kontinente'.[7]
Dagiti linaon
Heolohia[urnosen | urnosen ti taudan]
Ti Aprika ket naisilpo iti Asia babaen ti rangtay a daga. Ti Aprika ket manamnama a maidungparto iti Europa kadagiti masakbayan 600,000 a tawtawen manipud ita, intono marikpan ti Ilet ti Gibraltar. No mapasamakto daytoy, ti Baybay Mediteraneo ket maisaluminanto manipud ti Taaw Atlantiko. Iti ad-adu ngem 50 a riwriw a tawtawen manipud ita nga aldaw, ti Mediteraneo ket manamnama a mapukawto no ti panagdungpar ket mangiduron kadagiti baro a kabambantayan.[8]
Pakasaritaan[urnosen | urnosen ti taudan]
Ti Apro-Eurasia ket nangibalay kadagiti immuna a sibilisasion, ti Mesopotamia, Ehipto, ken ti sibilisasion ti Ginget ti Indus, ken dagiti pay nadumaduma a bilang dagiti nasapa a sibilisasion, kas dagiti Babilonia,[9] Insik, dagiti Persiano, dagiti Griego, ken dagiti Romano. Ti Apro-Eurasia ket maisuppiatan a maysa kadagiti naindumadumaan a lugar iti daga babaen ti kultura, ken iti pay kaada ti kadakkelan nga epekto iti amin a paset ti daga. Kaaduan kadagiti relihion ken pagsasao iti lubong ket nagtaud manipud ditoy, adda met dagiti naaramid a kalatakan nga inobasion ken inbension, kas iti moderno a panagsurat, ti pannakaduktal kadagiti siensia ken matematika, ti napasayaat a panagbangon ken inhenniera, ken dagiti pay adu ti bilangna a sabsabali.
Dagiti pannakabingbinagy[urnosen | urnosen ti taudan]
Kadawyan a ti Apro-Eurasia ket nabingbingay idiay Kanal Suez iti Aprika ken Eurasia, ti naud-udi ken mabalin manen a mabingbingay iti Europa ken Asia. Nabingbingay pay idin a kas ti Eurasia-Amianan nga Aprika ken Sub-Sahara nga Aprika para kadagiti panggep ti kultura ken pakasaritaan.[10]
Luglugar ti heograpia[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Frank, Andre G. (1998), ReORIENT: Global Economy in the Asian Age, University of California Press, ISBN 978-0-520-21474-3
- ^ a b Kas pagarigan, ni Henry Field ket nagus-usar kadagiti dua a termino ti The University of California African Expedition: I, Egypt. American Anthropologist, New Series, Vol. 50, No. 3, Part 1 (Hul. - Sep., 1948), pp. 479-493.
- ^ Vincent Capdepuy, 2011, Un espace : l'Eufrasie, M@ppemonde, N°104
- ^ R. W. McColl, ed. (2005). 'continents' - Encyclopedia of World Geography, Volume 1. p. 215. ISBN 9780816072293. Naala idi 2012-06-26.
And since Africa and Asia are connected at the Suez Peninsula, Europe, Africa, and Asia are sometimes combined as Afro-Eurasia or Eurafrasia.
- ^ No maibatay kadagiti karkulo ti populasion para iti 2007 a nadakamat iti reporta ti Nagkaykaysa a Pagpagilian, World Population Prospects: The 2006 Revision (Highlights).
- ^ SKitaen ti Francis P. Sempa, Mackinder's World
- ^ Kas pagarigan, iti Heylin Cosmographie (1652), "ti sibubukel kontinente ti Europa, Asia, Aprika."
- ^ Ti Aprika ket makidinnungparto iti Europa ken Asia, kadagiti 50 riwriw a tawtawen manipud ita nga aldaw
- ^ http://www.appiusforum.net/civilizations.html
- ^ Diamond, Jared (1997), Guns, Germs, ken Steel: The Fates of Human Societies, Norton & Company, ISBN 0-393-03891-2
Dagiti silpo ti ruar[urnosen | urnosen ti taudan]
Midia a mainaig iti Apro-Eurasia iti Wikimedia Commons


text:
Rodrigo Duterte
Ni Rodrigo "Rody" Roa Duterte[1] (naiyanak idi Marso 28, 1945), ammo pay iti birngas a kas Digong, ket Filipino nga abogado ken politiko iti kaputotan a Bisayano nga agserserbi a kas ti maika-16 a Presidente ti Filipinas manipud idi 2016.[2][3][4] Isu ti immuna a taga-Mindanao a presidente ti pagilian.[5]
Ni Duterte ket maysa idi kadagiti kapautan a nagserserbi a mayor iti Filipinas ken mayor idi ti Siudad ti Davao, ti urbano unay a siudad iti isla ti Mindanao, para kadagiti pito a termino ken agdagup kadagiti ad-adu ngem 22 a tawen. Isuket nagserbi pay a kas bise mayor ken kas kongregista iti siudad.
Nabirngasan a kas "The Punisher", dagiti grupo ti vigilante a naikonekta kenni Duterte ket naiparpagarupda nga akinrebbeng para kadagiti panagpatay kadagiti agidurduron ti druga, kriminal, kameng dagiti barkada ken dagiti dadduma pay nga elemento dagiti dakes a tattao. Iti paset ti panawen dagiti sumurok a 20 a tawen, binaliwanna ti Siudad ti Davao manipud iti "kapitolio ti panagpapatay iti Filipinas" iti makunkuna itan iti turismo a kas "ti kakappiaan a siudad iti abagatan a daya nga Asia," ken ti irangngo ti numbeo.com a kas ti maikapat a katalgedan a lugar iti lubong.[6][7][8] Urayno kasta, nakaawis ni Duterte kadagiti kritisismo manipud kadagiti nadumaduma a taudan, nangnagruna met iti press ken ti daulo ti Nailian a Pulis ti Filipinas iti gobierno ni Aquino, a nangsuppiat ti kaepektibo dagiti annurotenna.[9]
Namin-adu a naaw-awis idi ni Duterte nga agtaray a presidente para iti Filipinas,[10] ngem saan met a nagkayat kadagiti a daton aginggana idi naladaw a tawenen ti 2015 gapu iti "napilaw a sistema ti gobierno", kalakay ken saan a panagkayat ti pamiliana.[11] Urayno kasta, idi Nobiembre 21, 2015, inrangarangna ti panagkandidatona iti panagbubutos ti 2016 para iti opisina ti Presidente ti Filipinas, ken nangabak iti guedday a panangabak, ket nakaawat kadagiti butos iti 16,601,997.[12] Nagtakem iti opisina ni Duterte idi Hunio 30, 2016, para kadagiti termino iti innem a tawen.[13]
Nasapa a biag[urnosen | urnosen ti taudan]
Naiyanak ni Duterte idi Marso 28, 1945, idiay Maasin (itan ket kapitolio ti Abagatan a Leyte ngem parte idi ti insular a probinsia ti Leyte iti Mankomunidad ti Filipinas).[14] Ti amana ket ni Vicente G. Duterte ti Cebuano nga abogado ken ti inana ket ni Soledad Roa, ti patubo ti Cabadbaran, Agusan, ti mannuro ti eskuela ken daulo ti sibiko ti kaputotan a Tattao a MaranaoMaranao. Ni Vicente ti ama ni Duterte, sakbay idi nagablin a gobernador ti probinsia ti (ti saan pay idi a nabingbingay) a probinsia ti Davao, ket maysa idi a nagtigtignay a Mayor ti Danao, Cebu. Ni Ronal ti kasinsin ni Rodrigo, ket nagserbi met a kas Mayor ti Siudad ti Cebu manipud idi 1983 aginggana idi 1986. Ni Ramon Duterte ti amam ti Ronal, ket nagtengngel pay iti dayta a puesto manipud idi 1957 aginggana idi 1959. Ikeddeng ti pamilia ti Dutertes ti naikuartel iti Cebu dagiti pamilia ti politika ti kaputotan ti Durano ken Almendra a kas kakabagian. Adda pay dagiti kabagian ni Duterte manipud iti kaputotan ti Roa babaen iti bangir iti inana.[15] Sakbay a nagsublida idiay Davao, ti pamilia ti Duterte ket nabiitda pay a nagtaeng idiay nakayanakanna iti Maasin, Leyte, ken idiay ili ti amana iti Danao, Cebu, aginggana idi isu ket agtawen iti lima.[16]
Immuna nga immalis dagiti Duterte idiay Mindanao idi 1948 ngem agsublisubli iti Visayas.[17] Kanungpalandan a nagtaeng idiay Rehion ti Davao idi 1951. Ni Vicente a kas abogado ket pribado a nagsanay, bayat a ni Soledad nagisursuro kadagiti publiko nga eskuela akas mannuro. Nupay kast ni Mrs Duterte, ket nagretiro a kas mangimaton idi 1952 idi ti abogado nga asawana ket simrek idiay iti politika.
Dagiti nagibasaran[urnosen | urnosen ti taudan]
- ^ Personal Data from i-site.ph. Ti URL ket naudi anaserrekan manipud idi Oktubre 14, 2006.
- ^ "Duterte seals presidency in Congress official tally". Inquirer.net. Mayo 27, 2016. Naala idi Mayo 27, 2016.
- ^ "Duterte, Robredo win in final, official tally". Philippine Star. Mayo 27, 2016. Naala idi Mayo 27, 2016.
- ^ "Official count: Duterte is new president, Robredo is vice president". CNN Philippines. Mayo 27, 2016. Naala idi Mayo 27, 2016.
- ^ Gavilan, Jodesz (Mayo 13, 2016). "The many firsts of president-elect Duterte". Rappler. Naala idi Mayo 28, 2016.
- ^ "The Punisher". TIME.com. Hulio 19, 2002. Naala idi Abril 15, 2016.
- ^ "The Punisher: 'I am 100 per cent terrorist'". NewsComAu. Hunio 30, 2014. Naala idi Abril 15, 2016.
- ^ "The Punisher – Eye For an Eye". Naala idi Abril 15, 2016.
- ^ Mike Frialde (Abril 2, 2016). "Murder rate highest in Davao City – PNP". The Philippine Star. Naala idi Mayo 10, 2016.
- ^ Duterte urged to run for president, manilatimes, Pebrero 17, 2015
- ^ Duterte’s final answer: I won’t run for president, inquirer, Septiembre 7, 2015
- ^ "It's Digong by landslide, Leni by hairline". ABS-CBN News. Mayo 27, 2016.
- ^ "Philippines: Duterte vows to bring back death penalty". BBC News. Mayo 16, 2016. Naala idi Mayo 16, 2016.
- ^ Lopez, Alexander (Mayo 11, 2015). "Duterte returns home on Mother's Day". Manila Bulletin. Naala idi Pebrero 8, 2016.
- ^ Mayor Rodrigo Roa Duterte: Leyte’s first president? – Zamboanga Times.
- ^ Does Duterte have the 'Bisaya advantage' in Cebu? – Rappler.
- ^ Duterte returns to his roots in Danao City, Cebu, for campaign activities – InquirerDotNet.
Adu pay a mabasbasa[urnosen | urnosen ti taudan]
- "The Punisher" (Archive). Vice.
Dagiti akinruar a silpo[urnosen | urnosen ti taudan]
Midia a mainaig kenni Rodrigo Duterte iti Wikimedia Commons
Dagiti inadaw a sasao a mainaig kenni Rodrigo Duterte iti Wikiquote (iti Ingles)


text:
“KASTAAK MET. Ikarik kadaytoy dakkel ken nalayog a puon a siksika laeng ti innak ayaten iti agnanayon, awanen sabali pay.”
Naragsak dagiti dua. Awan sabali nga aramidda no di agragsak ken agragsak. Kargaen ni nuang ni kuton no agpasiarda.
No mabannog ni nuang, kurikoran ni kuton ti lapayag daytoy ken kantaanna tapno daras a makaturog ken makainana. Awan sabali nga inaramidda iti las-ud iti panagbiagda no di laeng agragsak ken agragsak ken agragsak.
Nagngilangil ti datdatlag a timek nga agpalpaliiw kadakuada. Ngamin nanglipat dagiti dua. Saandan a malagip dayta datdatlag a timek a nangipatuldo kadakuada no sadino ti pakasarakan iti ining-ingpenda a kinaragsak ken kinawaya.
No adda ragsak, adda met liday. Kalpasan a nagmalmalem a nagpasiar da kuton ken nuang, naguper ni nuang iti waig. Imminum iti adu a nalamiis a danum. Pagammuan, nasdo. Naungkel.
Nagliday ni kuton. Nakana ti lidayna. Dimteng ti panawen ti nepnep.
Naibus ti makan iti aglawlaw. Kapilitan a nagsubli ni kuton iti kolonia. Nagbalin manen a tagabo ti reyna.
Nagngilangil ti datdatlag a timek iti napasamak kada nuang ken kuton.
NO DADDUMA, agkiddawtayo. Ta adda aya saan nga agkiddaw kadatayo iti nam-ay ken kinaragsak iti Namarsua? Ti kiddawtayo, mapatgan.
Dumteng ti datdatlag a “timek” a mangipaay kadatayo iti pannakapnek.
Maited kadatayo dayta a kidkiddawentayo. Dumteng ti kinaragsak. Kinanam-ay. Kinalabon ti panagbiag. Ngem iti laksid itoy, dumteng no kua ti panaglipat.
Ti pannakalipat iti supapak ti sinagrap a gin-awa ken ragsak ket kangrunaan nga addang iti panangguyod met laeng iti bagi nga agsubli iti sigud a kasasaad. Naidisso ti namnamaen wenno inkari pay nga aramiden. Inkari iti namin-adu a daras kabayatan ti pannakiminnatmat iti bulan ken dagiti bituen wenno kabayatan ti panangbukel kadagiti bambanag iti yan ti napuskol a puraw nga ulep.
Nalabit a saan laeng a naminsangapulo a daras nga inawagantayo ti Namarsua iti inna panangibaballaet. Nalabit a saan laeng a ti Namarsua no di pay ti Nainlangitan nga Ina, ti Mannubbot wenno dagiti sasantos ken sasantas. Ngem kalpasan a dimteng ti panangbakruy iti sangaputik a balitok, nalipatan a tinangad dagiti maris ken kinadayag ti bullalayaw.
Nalipatan a ti maysa nga ungto ti bullalayaw ket nagdisso iti daga sa nagpangato, santo met laeng nagarko a nagdisso iti daga. Adda iti daga dagiti saka ti bullalayaw. Ngem ti nagbakruy, nalipatanna ti nangalaanna iti sangaputik a balitok.
Kas kada nuang ken kuton, nalipatanda ti datdatlag a timek a nangipatuldo kadakuada iti yan ti “paraiso” ken nagkuna: “Laglagipendakto no addakayon sadiay…”
Saan laeng a kadagiti ayup ti pakapasamakan ti istoria no di pay kadatayo a tattao. A kalpasan a nakariknatayo iti imbag ken nam-ay, malipatantayo ti agyaman iti nangted kadatayo iti kinaimbag.
Malipatantayo a taliawen ti nagtaudantayo.


text:
Wednesday, February 20, 2013
FOREST LAND USE PLAN, IDARIRAG TI CENRO
Cabugao, Ilocos Sur – Simmangbay iti Munisipio ni Forester Edito Riambon, mangibagi ken ni Forester Florencio P. Soliven, Jr. ti Community Environment and Natural Resources Office (CENRO-Vigan Ciy) tapno makikoordinar maipapan iti pannakabukel ti plano iti pannakatagiben/pannakapreserbar ti kabambantayan ti Munisipalidad partikular iti Watershed Area.
Iti pannaki-amad ti Web In-Action iti Pebrero 19, 2013, imbatad ni Forester Riambon nga ad-adda nga agintek iti naan-anay a pannakaaywan ti nabatbati a kabakiran ngem iti pannakaprobitsar kadaytoy iti mabukel a plano a mangtaming itoy a rekursos naturales ti ili.
Kadua ni MENRO-Designate Edgar S. Balangatan, AT ni Forester Riambon a nagisagana kadagiti kasapulan a datos ti ili maipapan iti nasao a programa ti CENRO-Vigan. # (Web In-Action)
Iti pannaki-amad ti Web In-Action iti Pebrero 19, 2013, imbatad ni Forester Riambon nga ad-adda nga agintek iti naan-anay a pannakaaywan ti nabatbati a kabakiran ngem iti pannakaprobitsar kadaytoy iti mabukel a plano a mangtaming itoy a rekursos naturales ti ili.
Kadua ni MENRO-Designate Edgar S. Balangatan, AT ni Forester Riambon a nagisagana kadagiti kasapulan a datos ti ili maipapan iti nasao a programa ti CENRO-Vigan. # (Web In-Action)
Posted by Bayan ng Cabugao, Ilocos Sur at 9:42 AM
Subscribe to: Post Comments (Atom)


text:
2015
Ti 2015 (MMXV) ket kadawyan a tawen a nangrugi iti Huebes iti kalendario a Gregoriano (dominikal a letra D), ti maika-2015 a tawen kadagiti panangikeddeng ti Kadawyan a Panawen (CE) ken Anno Domini (AD), ti maika-15 a tawen ti maika-3 a milenio, ti maika-15 a tawen iti maika-21 a siglo, ken ti maika-6 a tawen iti dekada ti tawtawen ti 2010.
Dagiti linaon
Paspasamak[urnosen | urnosen ti taudan]
Enero[urnosen | urnosen ti taudan]
Pebrero[urnosen | urnosen ti taudan]
Marso[urnosen | urnosen ti taudan]
Abril[urnosen | urnosen ti taudan]
Mayo[urnosen | urnosen ti taudan]
Hunio[urnosen | urnosen ti taudan]
Hulio[urnosen | urnosen ti taudan]
Agosto[urnosen | urnosen ti taudan]
Septiembre[urnosen | urnosen ti taudan]
Oktubre[urnosen | urnosen ti taudan]
Nobiembre[urnosen | urnosen ti taudan]
Disiembre[urnosen | urnosen ti taudan]
Naipasngay[urnosen | urnosen ti taudan]
Pimmusay[urnosen | urnosen ti taudan]
- Pebrero 27 – Leonard Nimoy, Amerikano nga aktor ken direktor (naipasngay 1931)
- Mayo 14 – B.B. King, Amerikano a gitarista (naipasngay 1925)
- Nobiembre 22 – Kim Young-sam, presidente ti Abagatan a Korea (naipasngay 1927)
Dagiti silpo ti ruar[urnosen | urnosen ti taudan]
Midia a mainaig iti 2015 iti Wikimedia Commons


text:
Quezon, Isabela
Ti Quezon ket maysa a maika-4 a klase nga ili iti probinsia ti Isabela iti Filipinas. Kabeddengna ti ili ti Santa Maria iti amianan, ti ili ti Delfin Albano iti daya, ti ili ti Mallig iti abagatan, ken ti probinsia ti Kalinga iti laud.
Dagiti linaon
Dagiti baranggay[urnosen | urnosen ti taudan]
Ti ili ti Quezon ket nabingbingay a politikal iti 15 a barbaranggay.[2]
- Abut
- Alunan (Poblacion)
- Arellano (Poblacion)
- Aurora
- Barucboc Norte
- Estrada
- Santos (Poblacion)
- Lepanto
- Mangga
- Minagbag
- Samonte (Poblacion)
- Turod
- Dummon
- Calangigan (Calamagui)
- San Juan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
Heograpiko a lokasion[urnosen | urnosen ti taudan]


text:
Ta Ipatpategda ti Kinailokanoda
Pammadayaw ti Provincial Information and Tourism Office ti La Union dagiti ladawan a naaramat iti salaysay.
MAIKADUA itan a tawen nga impaayan ti Probinsia ti La Union iti naisangsangayan a kaimudingan ti kultura ken pagsasaotayo nga Ilokano iti “Buwan ng Wika” a maramrambakan iti Agosto iti kada tawen babaen ti Piesta ni Ayat (Ayat Festival) a nairubuat idi 2011, kas pakpakauna ti dandani idin maipasngay nga Iloko Code of La Union.
Ti Konseho ti Kultura ken Lengguahe ti La Union ti napusgan a mangiwayat iti nasao a piesta a pakaitampokan dagiti salip a bin-ig nga adda kaipapananna iti kabibiagtayo nga Ilokano ken pakitinnulongan dagiti nadumaduma a sektor ti kagimongan babaen ti panangidaulo ni Gob. Francisco Emmanuel “Pacoy” Ortega III.
Maibilang kadagiti kangrunaan a kameng ti konseho ti Commission on Higher Education (CHED) ken ti Department of Education (DepEd). Maysa met kadagiti dakkel ti akemna iti pannakaangay ti tinawen nga Ayat Festival ni Adamor L. Dagang, ti Provincial Information and Tourism Officer, kas Executive Officer ti konseho.
Naluktan dagiti salip kadagiti agad-adal iti elementaria ken
hayskul kadagiti 19 nga ili a pakairamanan ti Siudad ti San Fernando. Adda Street Dancing, La Union Henio Bersion 2.0 (Iloko Quiz Bee), Torneo iti Iskrabiloko, Salip iti Deklamasion, Ilokano Chorale, ken Iloko Essay Writing Contest.
Narugian ti Ayat Festival 2018 idi Agosto 13 iti covered court ti poblasion ti Bacnotan babaen ti salip iti Street Dancing a nagkampeonan ti bunggoy ti ili ti Sto. Tomas. Makaengkanto ti impamatmatda a laing a nangiladawan (babaen ti sala) iti industria ti daing iti Brgy. Damortis. Ditoy a masarakan iti agsumbangir nga igid ti kalsada nasional dagiti agarup agdidippit a puesto dagiti agkakaimas a klase ti daing nga ikan.
Kalpasan ti salip iti street dancing, naisaruno ti baro a bersion ti La Union Henio (ay-ayam iti lengguahe nga Ilokano). Naikkan dagiti nakisalip kadagiti masungbatan a saludsod a kaaduanna ti mabirokan ti umno a sungbatda kadagiti pagiwarnak ti Gobierno Probinsial ti La Union (PGLU). Kas pagarigan, ti Baggak Festival ti ili ti Bauang, ti Basi Festival ti Naguilian, ti Dinengdeng Festival ti Agoo, ti Tangadan Falls ti San Gabriel, ti abel a kangrunaan a produkto ti Bangar ken dagiti namaris a bisil iti aplaya ti Luna nga iti pammati dagiti nataengan sadiay ket “regalo manipud iti langit.”
Iti nasao a salip, nagkampeon ti Ambalite Elementary School ti ili ti Pugo (benneg ti elementaria). Iti hayskul, nagkampeon met ti Bacnotan National High School.
Dua ti naggiddan a naangay a salip iti Agosto 23. Ti Torneo ti Iskrabiloko ken ti Salip iti Deklamasion. Naangay ti Iskrabiloko (ayayam maipapan iti lengguahe ni Ilokano) a para iti dua a kategoria (para nataengan ken para kadagiti agad-adal iti hayskul) iti Ortega gymnasium iti igid ti Baybay ti Siudad ti San Fernando.
Para iti hayskul, nagkampeon ni Mae Nadine Lagasca ti Aringay Central School; ni met Georgia Shane F. Valmonte ti ili ti Bacnotan ti nangabak iti ay-ayam dagiti nataengan.
Sto Tomas, La Union: kampeon iti L.U. Ilokano Street Dancing.
Umuna a Gunggona, L.U. Henio Ber. 2 (Iloko Quiz Bee), Elementaria: Inawat ti bunggoy ti Pugo Elementary School ti premioda a P10,000.00 ken medalia manipud iti Gobierno a Probinsial ti La Union (PGLU) nga imbagian da SPM Nancy Bacurnay (kakanigidan), pangulo ti komite ti edukasion ken kultura ti Sangguniang Panlalawigan, OPG Exec. Sec. Joy Ortega (maikadua iti kanawan) ken LU PITO Adamor Dagang.
Ni Mae Nadine Lagasca (maikatlo iti kanigid), Aringay ken dagiti kakaduana a nagkampeon iti Torneo iti Iskrabiloko 2018, kategoria iti hayskul.
Inyalat ni Favienne Angelie D. Sudario (maikatlo iti kanawan) ti Sudipen ti kampeonato iti Salip iti Deklamasion (hayskul).
Umuna a Gunggona, La Union Henio Ber. 2 (Iloko Quiz Bee), Hayskul: Inawat ti bunggoy ti ili a Bacnotan nga indauluan ni Ms. Divina Fontanilla (maika-3 iti kanawan) ti premio a P10,000.00 ken medalia manipud iti Gobierno Probinsial ti La Union (PGLU).
Ni Mikaella Maglaya ti Agoo (maikadua iti kanigid), kampeon iti Essay Writing Contest (hayskul).
Dagiti hurado ti L.U Henio Bersion 2: Agpakanawan: ti autor, pangulo ti hunta; Cesar Bucsit ti DepEd Region I, ken Mila Abuan ti KBP La Union. Kaduada iti ladawan ni PITO Adamor Dagang.